Amerikanies..!!! Μηνιαία έκδοση των Ραδιοερασιτεχνών του Αιγαίου. Διαβάστε σε αυτή την έκδοση: G 5 R V. LEGO antenna... AEGEAN RTTY... - PDF\nDownload "Amerikanies..!!! Μηνιαία έκδοση των Ραδιοερασιτεχνών του Αιγαίου. Διαβάστε σε αυτή την έκδοση: G 5 R V. LEGO antenna... AEGEAN RTTY..."\n1 Μηνιαία έκδοση των Ραδιοερασιτεχνών του Αιγαίου Τεύχος 101ο Aπρίλιος 2010 Διαβάστε σε αυτή την έκδοση: G 5 R V. LEGO antenna... AEGEAN RTTY... Δενδροφύτευση... Corner antenna... Πρόσκληση... ΠΛΗΡΟΦΟΡΙΕΣ: Το «5-9» εκδίδεται μηνιαία και μπορείτε να το βρείτε στην ιστοσελίδα μας (www.5-9report.gr 9report.gr) κάθε μήνα. Αν θέλετε να στείλετε κείμενο μπορείτε να το συντάξετε σε WORD ή απλό κείμενο και να το στείλετε στο Ε-mail: τουλάχιστον μια μέρα πριν το τέλος του μήνα για να δημοσιευθεί στην επόμενη έκδοση. Επιτρέπεται η ακριβής αντιγραφή και επαναδημοσιευση ΕΛΕΥΘΕΡΑ αρκεί να γίνει αναφορά στην πηγή. Amerikanies..!!!\n3 Σελίδα 3 Πάει χάλασε ο κόσμος Πόσο χάλασε δεν ξέρω, αλλά χάλασε. Γιατί για πες μου βρε άνθρωπε του Θεού, μέχρι πόσα λεφτά μπορεί να κάνει ένας κονέκτορας; Επί εποχής της δραχμής, τότε που το νερό έκανε πενήντα δραχμές, έκανε ένα κατοστάρικο. Άντε τώρα επί εποχής ευρώ, που το νερό κάνει πενήντα λεπτά, ο κονέκτορας να κάνει 1 ευρώ. Άντε σου λέω εγώ να πάρεις από κείνους τους καλού που έχει ένα μαγαζί στην Αθήνα και κάνουν παπάδες και να κάνουν 10 ευρώ. Άντε να πέσεις και σε κανένα λαμόγιο έμπορα και να σου τον πιάσουν με τα δυο χέρια και να κάνει 30 ευρώ Θα το πιστεύατε ποτέ ότι υπάρχει κονέκτορας με 1500 δολάρια, κάπου 1150 ευρώ δηλαδή (ανάλογα με τις διαθέσεις των σπρεντ και του Παπανδρέου)!!! Αν δε με πιστεύετε, ελέγξτε το παρακάτω link από ένα μαγαζί στην Αμερική. merchant.mvc? Screen=PROD&Product_Code=L44P&Category_Code=LDF4con Είπαμε ρε άνθρωπε, σε Αμερικανάκια απευθύνεσαι αλλά όχι κι έτσι. Να ήταν μόνο αυτό. Έχετε ακούσει για φουσκωτές κούκλες, φουσκωτά μπαλόνια και δεν ξέρω κι εγώ τι άλλο φουσκωτό. Για φουσκωτό πύργο έχετε ακούσει; Έλα Χριστέ και Παναγιά, θα μου πεις. Κι εγώ θα σου απαντήσω ότι όντως χρειάζονται να έρθουν να σε βοηθήσουν να σωθείς, έτσι κι αγοράσεις το φουσκωτό πύργο που πουλιέται γύρω στα 1200 δολάρια στο ebay. Για ρίξτε μια ματιά γιατί πάλι δε θα με πιστεύετε. ViewItem&item= &ssPageName=STRK:MEWAX:IT. Αν τυχόν πουλήθηκε και δεν ισχύει το Link ψάξτε στο ebay για «25 Ft Portable Inflatable Ham or CB Antenna Tower» για να δείτε το θαύμα!!! Μιας και μιλάμε ιντερνετικά Χάζεψα λίγο και το καινούριο site της ΕΕΡ. Για όσους ενδιαφέρεστε δείτε το Η γενική αίσθηση και για λίγο που το χάζεψα ήταν ότι μου άρεσε. Πολύ καλύτερο από το προηγούμενο. Δε λειτουργούσαν όλες οι επιλογές (η ανακοίνωση για το hamfest για παράδειγμα δεν υπήρχε στα Αγγλικά), υπήρχαν μικρολάθη, αλλά σαφώς λειτουργικότερο, με newletter κι άλλα κόλπα. Έπεσα πάνω σε μια ιστοσελίδα για contest, που είναι πάρα πολύ χρήσιμη, αφού έχει το καλύτερο contest για κάθε επόμενο Σαββατοκύριακο, δίνοντας συνοπτικές οδηγίες. Κάτι που έλειπε από τον Ελληνικό χώρο και δίνει κατά τη γνώμη μου, μια νέα ώθηση για συμμετοχή στους διαγωνισμούς, από περισσότερους Έλληνες.\n4 Σελίδα 4 Αμέσως μετά όμως απογοητεύτηκα!!! Κάνοντας κλικ στην ανακοίνωση του hamfest του ΕΕΡ, διαπίστωσα ότι συμπίπτει φέτος με τον δεύτερο μεγαλύτερο διαγωνισμό σε cw, το wpx. Παλιά συνήθεια της ΕΕΡ, από την οποία νόμιζα ότι είχαμε ξεφύγει τα τελευταία χρόνια. Πισωγύρισμα; Ας ελπίσουμε πως όχι. Πάντως αυτό ίσως σημαίνει ότι κάποιοι λιγότεροι ραδιοερασιτέχνες θα είναι εκεί, μεταξύ των οποίων ίσως κι εγώ Εκτός κι αν καταφέρω να βρω σακ στην Αθήνα για το wpx... Με την ευκαιρία το hamfest θα γίνει σε ΝΕΟ χώρο στο Περιστέρι στις Μαϊου. Περισσότερα δεν ξέρω μιας κι από γεωγραφία Αθήνας είμαι σκράπας αλλά θα βρείτε περισσότερες πληροφορίες στις σελίδες της ΕΕΡ Μιας και το συζητάμε και πέρυσι τέτοια εποχή δεν αναφέρθηκα στο hamfest της ΕΕΡ, που πάντα θεωρώ ότι είναι το μεγαλύτερο και σημαντικότερο της Ελλάδας, ας πω δυο λόγια τώρα. Ο χώρος που χρησιμοποιήθηκε πέρυσι και πρόπερσι ήταν καταπληκτικός. Κρίμα που άλλαξε. Ελπίζω φέτος να είναι εξίσου καλός. Υπήρχε παρά πολύς κόσμος και αρκετά μαγαζιά, που επίσης ήταν καλό. Κάτι που με ξένισε ήταν ότι υπήρχαν πολλοί «παράνομοι». Προσέξτε ότι βάζω τη λέξη σε εισαγωγικά. Δεν εννοώ χωρίς άδεια, γιατί ίσως και να μην υπάρχουν πλέον Έλληνες χωρίς άδεια Δεν εννοώ τους αδειούχους που μιλάνε εκτός μπάντας επίσης. Εννοώ του κάθε λογής αδειούχους και μη αδειούχους που έχεις την αίσθηση μιλώντας μαζί τους ότι ήρθαν ουρανοκατέβατοι στο χόμπι. Για να το δώσω μ ένα παράδειγμα Αγόραζα 2 μονωτήρες πέρυσι και μου λέει ένα δίπλα: «τι θα τα κάνεις αυτά;». «Θα φτιάξω ένα δίπολο» - «τι κεραία είναι το δίπολο;» -«!!!!!». Τέτοιοι τύποι ήταν πολλοί λοιπόν εκεί. Περισσότεροι από άλλες φορές και φέτος που συμπίπτει με το wpx θα έχουν ακόμη μεγαλύτερη πλειοψηφία Μ αυτά και μ αυτά κι αναφερόμενος σ αυτούς τους τύπους, θυμήθηκα το Πανελλαδικό. Να είμαι ειλικρινής δεν πάω σχεδόν ποτέ ν ακούσω στο Πανελλαδικό. Το βρίσκω εξαιρετικά κουραστικό κι εν τέλει όποτε απομακρύνομαι της περιοχής μου, βρίσκω αποτελεσματικότερο το echolink, για να επικοινωνήσω με την παρέα μου στο Αγρίνιο. Θα μου πεις «ναι, αλλά για τις έκτακτες ανάγκες;». Η τελευταία εμπειρία που είχα λοιπόν ήταν όταν μια μέρα άκουσα έναν που επέμενε ότι, χειμώνα καιρό, ήταν κάτι «παγωτατζήδες» στα διόδια των Μαλγάρων, μιλώντας με κάποιον που ήταν κοντά στην Αθήνα. Τέλος πάντων επειδή δεν τρώω παγωτά λόγω των αυξημένων τιμών χοληστερίνης μου, αποφάσισα ότι δεν χρειάζεται να ξανακούσω. Ένας συνάδελφος με προέτρεψε τις προάλλες να πω τη γνώμη μου για το Πανελλαδικό. Δεν ήθελα να κρίνω πάλι χωρίς να ακούσω κι έτσι μετά από ένα και πλέον χρόνο επέστρεψα. Ήταν τρεις και μίλαγαν σε πολιτισμένο επίπεδο. Ο ένας ήταν στην Καλαμάτα, ο άλλος στην Αθήνα κι ο τρίτος στην Κέρκυρα. Ακούγοντας κάποιος ότι μόλις είπα, θα πει ένα μεγάλο μπράβο σ αυτόν που το κατάφερε αυτό και πόσο τέλος πάντων, μπορεί να εξυπηρετήσει σε έκτακτες ανάγκες και άλλα πολλά εμπριμέ. Η μόνη διαφορά είναι ότι αυτός στην Κέρκυρα δεν άκουγε αυτόν στην Καλαμάτα, κι αυτός στην Καλαμάτα δεν άκουγε αυτόν στην Κέρκυρα και αυτός στην Αθήνα επαναλάμβανε αυτά που έλεγαν αυτοί στην Κέρκυρα και στην Καλαμάτα γιατί τους άκουγε και τους δύο. «Πολύ Αθηνοκεντρικό το σύστημα», σκέφτηκα αρχικώς. «Και δω οι Χαμουτζήδες οι Αθηναίοι το έκαναν στα μέτρα τους», ήταν η δεύτερη σκέψη μου ως σπουδαγμένος στη Βόρεια Ελλάδα. Στο τέλος έμαθα από τον Αθηναίο ότι κάτι γίνεται και είχε παρουσιαστεί το πρόβλημα αυτό πάλι παλιά και «δεν μπορώ να καταλάβω γιατί γίνεται αυτό» κλπ. Κλπ. Κι αποφάσισα να μην ασχοληθώ ξανά για τον επόμενο χρόνο..\n5 Σελίδα 5 Μες τον Απρίλιο είχα την ευκαιρία, με την παρέα των SV1CQG, SV1CIB, SV1SN, να επισκεφτούμε το Άγιο Όρος και τον Πατέρα Απολλώ SV2ASP. Ο σκοπός της επίσκεψής μας ήταν το προσκύνημα. Περάσαμε πολύ ωραία κι είχαμε την ευκαιρία να βοηθήσουμε τον Πατέρα Απολλώ να επισκευάσει την κεραία του και το ρότορα της. Πήραμε μεγάλη χαρά αφενός γιατί βοηθήσαμε ένα φίλο, συνάδελφο και μοναχό και αφετέρου γιατί έτσι αυξήσαμε τις ελπίδες όλης της ραδοερασιτεχνικής κοινότητας για μια επαφή με το Άγιο Όρος. Αν κάποιος σκεφτεί ότι μια Dxpedition είναι 1) συναδέλφωση και καλοπέραση 2) εκδρομή 3) ραδιοερασιτεχνική δραστηριότητα 4)βοήθεια στους υπόλοιπους ραδιοερασιτέχνες να έχουν επαφή με την εν λόγω ραδιοχώρα και 5) pileup, είχαμε την ευκαιρία να κάνουμε μια Dxpedition στο Άγιο Όρος αφού ζήσαμε τα πρώτα 4 στοιχεία, υπολειπόμενοι μόνο του 5 ου. Περισσότερες εικόνες στο youtube: Κωνσταντίνος και κατά κόσμον. SV1DPI\n6 Σελίδα 6 ΜΙΑ ΚΕΡΑΙΑ ΘΡΥΛΟΣ! Γράφει ο Μάκης Μανωλάτος Αγαπητοί φίλοι και συνάδελφοι γεια σας! Άνοιξη πια, χαρά θεού! Και το Άγιο Πάσχα γιορτάσαμε και τον «οβελία» τιμήσαμε, και μια και ο καιρός «έφτιαξε» σιγά σιγά οι ταράτσες και οι κήποι των Ραδιοερασιτεχνών παίρνουν ζωή. Louis Vamey (SK) ο πατέρας της G5RV Έχει έρθει η κατάλληλη ώρα να αρχίσουμε τις επισκευές και τοποθετήσεις κεραιών πριν κάνει την εμφάνισή της η αφόρητη ζέστη του καλοκαιριού. Ήδη οι πιο τολμηροί έχουν αρχίσει από τα τέλη Φεβρουαρίου τις επισκέψεις τους στις ταράτσες και από τότε οι εγκαταστάσεις και οι δοκιμές καλά κρατούν. Τον τελευταίο μήνα διαπίστωσα ένα «ρεύμα» προς την κεραία G5RV. Δεν γίνονται μόνο πολλές συζητήσεις, αλλά και αρκετές τοποθετήσεις αυτής της εξαιρετικής και ευέλικτης κεραίας. Μιας κεραίας πολύ γνωστής και ευρύτατα χρησιμοποιούμενης από τους εκτός Ελλάδος Ραδιοερασιτέχνες, αλλά ελάχιστα γνωστής ή με επιτυχία χρησιμοποιημένης από τους Έλληνες Ραδιοερασιτέχνες. Η δική μου γνωριμία με την G5RV, έγινε πριν πολλά-πολλά χρόνια όταν ο κουμπάρος μου SV1RP, αυτός ο κορυφαίος και χαρισματικός Έλληνας DX-er, μου χάρισε μια κουλούρα 100m καλώδιο τηλεοράσεως 300ΩΜ, εξαιρετικής ποιότητας. Κατασκεύασα λοιπόν με τη βοήθεια του αγαπητού μου φίλου και συναδέλφου στο QRL Κώστα Δεμερτζή, (μελλοντικός Ραδιοερασιτέχνης..), μια G5RV την οποία τοποθέτησα στο εξοχικό μου στο Αργοστόλι της Κεφαλονιάς και τη δούλεψα με ένα Yaesu FT-757 GX. Η κεραία συμπεριφερόταν άψογα και μου χάρισε πολλές πολλές ώρες απροβλημάτιστων QSO σε όλες τις ηπείρους και σε όλες τις περιοχές των HF. Αλλά.. όπως συμβαίνει με όλα τα πράγματα στη ζωή, έτσι και με την G5RV υπάρχουν ορισμένα σημεία που πρέπει να προσέξει ο Ραδιοερασιτέχνης προκειμένου η κεραία να φτάσει στο Maximum της απόδοσής της. Στις γραμμές που ακολουθούν θα κάνουμε μια γνωριμία με την πρακτική πλευρά της κεραίας ώστε όσοι την κατασκευάσουν να μπορέσουν να έχουν το καλύτερο δυνατόν αποτέλεσμα και να χαρούν πολλά και μακρινά QSO. Στην εικόνα μπορείτε να δείτε μια «εργοστασιακή» κεραία G5RV της εταιρείας MFJ, κατάλληλη για τους ΜΗΖ.\n7 Σελίδα 7 Και εδώ βλέπετε σε πλήρη ανάλυση τον τρόπο με τον οποίο είναι κατασκευασμένη μια σύγχρονη G5RV. Γενικές γνώσεις για την κεραία G5RV Η κεραία G5RV μοιάζει με το κοινό δίπολο λ/2 που όλοι λίγο-πολύ ξέρουμε και όλοι χρησιμοποιήσαμε ή χρησιμοποιούμε, αλλά ο τρόπος με τον οποίο είναι κατασκευασμένη και δουλεύει είναι διαφορετικός. Για παράδειγμα τα σκέλη της δεν είναι λ/2 όπως του διπόλου, ενώ η κάθοδος της είναι ένας συνδυασμός συμμετρικής και ασύμμετρης γραμμής μεταφοράς. Επομένως οπτικά η G5RV μοιάζει με το κοινό δίπολο, αλλά λειτουργεί διαφορετικά από αυτό. Στις πολύ χαμηλές συχνότητες m η κεραία δουλεύεται συνήθως σαν κεραία «MARCONI», ενώ στις συχνότητες από 14 ΜΗΖ έως 28 ΜΗΖ παρουσιάζει συμπεριφορά Long Wire Collinear με σημαντική απολαβή σε σχέση με το δίπολο λ/2. Η standard G5RV είναι ένα «δίπολο» υπολογισμένο να δουλεύει με χαμηλά στάσιμα κύματα στα 20m, με κεντρική συχνότητα συντονισμού τους ΜΗΖ, έχει όμως τη δυνατότητα να εργαστεί από τους 3.5 ΜΗΖ έως τους 28 ΜΗΖ με την βοήθεια ενός Antenna Tuner. Σε αντίθεση με άλλες κεραίες, η standard G5RV είναι εξαιρετικά ευέλικτη και ο συντονισμός της με ένα οποιοδήποτε antenna tuner τύπου L ή τύπου «Τ» είναι ευκολότατος και συνήθως απροβλημάτιστος. Στους 14 ΜΗΖ η standard G5RV έχει σχεδιαστεί να εργάζεται σαν μια κεραία 3λ/2 για τα 20m. Με τη βοήθεια του κατακόρυφου τμήματος προσαρμογής του οποίου το μήκος είναι λ/2 για τα 20m, η κεραία παρουσιάζει μια αντίσταση γύρω στα 80~90 ΩΜ, οπότε μπορεί να συνδεθεί χωρίς πρακτικά απώλειες RF σε οποιαδήποτε κάθοδο του εμπορίου με αντίσταση 75ΩΜ και με λίγο περισσότερα στάσιμα με μια κάθοδο 50 ΩΜ. Όπως συμβαίνει με όλες τις κεραίες έτσι και με την G5RV μπορούμε να υπολογίσουμε τις διαστάσεις των σκελών της και του τμήματος προσαρμογής, ώστε η κεραία μας να συντονίζει με τα λιγότερα στάσιμα σε μια συγκεκριμένη περιοχή συχνοτήτων πχ στα 160m ή στα 15m. Πριν προχωρήσουμε στους υπολογισμούς, θα πρέπει να διευκρινίσουμε το ρόλο του κατακόρυφου τμήματος προσαρμογής. Ο ρόλος του κατακόρυφου τμήματος προσαρμογής είναι ρόλος «Ελβετικού σουγιά». Ανάλογα με τον τρόπο λειτουργίας της κεραίας σε σχέση με τη συχνότητα λειτουργίας της το κατακόρυφο τμήμα εργάζεται είτε σαν μετασχηματιστής προσαρμογής, είτε σαν στέλεχος κατακόρυφης εκπομπής. Σαν μετασχηματιστής προσαρμογής εργάζεται όταν η κεραία μας δεν λειτουργεί σαν κεραία «MARCONI», ενώ σαν κατακόρυφο στοιχείο εκπομπής λειτουργεί όταν η κεραία μας λειτουργεί σαν κεραία «MARCONI». Μετά την αποσαφήνιση του ρόλου του κατακόρυφου τμήματος προσαρμογής της κεραίας μας, καιρός είναι να δούμε πώς υπολογίζουμε μια κεραία G5RV.\n8 Υπολογισμός κεραίας G5RV Σελίδα 8 Σε μια κεραία G5RV πρώτα υπολογίζουμε το οριζόντιο τμήμα της κεραίας χρησιμοποιώντας τον τύπο: 1428 Μήκος οριζόντιου τμήματος Lh = F Όπου Lh= Το μήκος του οριζόντιου τμήματος συνολικά σε πόδια (Feet) και F = η συχνότητα που θέλουμε η κεραία να παρουσιάζει τα λιγότερα στάσιμα. Το αποτέλεσμα (Lh) είναι σε πόδια οπότε πολλαπλασιάζουμε το Lh Χ 0.33 για να τα κάνουμε μέτρα (m), και τελειώσαμε με το οριζόντιο τμήμα. Για το κατακόρυφο τμήμα της κεραίας ή το τμήμα προσαρμογής χρησιμοποιούμε τον τύπο: 468 Μήκος κατακόρυφου τμήματος Lv = X Vf F Όπου Lv= το μήκος του κατακόρυφου τμήματος σε πόδια (Feet) F = η συχνότητα που θέλουμε η κεραία να παρουσιάζει τα λιγότερα στάσιμα Vf = ο συντελεστής διάδοσης της γραμμής μεταφοράς που θα χρησιμοποιήσουμε. Στην ελληνική αγορά υπάρχει γραμμή 450 ΩΜ, η οποία έχει Vf=0.98. Επειδή και εδώ το αποτέλεσμα είναι σε πόδια, πολλαπλασιάζουμε το Lv X 0.33 και έχουμε το μήκος σε μέτρα. Ας δούμε τώρα πώς θα υπολογίσουμε τη δική μας G5RV ώστε να έχει τα λιγότερα στάσιμα στους 21 ΜΗΖ = 15m μήκος κύματος Μήκος οριζόντιου τμήματος Lh = = = 67.2 feet (πόδια) F ΜΗΖ Τώρα πολλαπλασιάζουμε τα πόδια Χ 0.33 για να έχουμε το αποτέλεσμα σε μέτρα. Lh X 0.33 = 67.2 X 0.33 = m Οπότε το οριζόντιο κομμάτι της κεραίας μας θα έχει συνολικό μήκος μέτρα ή / 2 = m το κάθε σκέλος του. Το κατακόρυφο κομμάτι τώρα ή τμήμα προσαρμογής για τους 21 ΜΗΖ Μήκος κατακόρυφου τμήματος Lv = X Vf = Χ 0.98 => F ΜΗΖ Μήκος κατακόρυφου τμήματος Lv = Χ 0.98 = feet. Τώρα πολλαπλασιάζουμε τα πόδια Χ 0.33 για να έχουμε το αποτέλεσμα σε μέτρα Lv X 0.33 = X 0.33 = 7.12m Με τον ίδιο τρόπο υπολογίζουμε τις διαστάσεις της G5RV για οποιαδήποτε περιοχή συχνοτήτων μας ενδιαφέρει.\n9 Σελίδα 9 Η συμπεριφορά της G5RV Η συμπεριφορά της G5RV εξαρτάται από πολλούς παράγοντες, κυριότεροι των οποίων είναι: 1. Οι φυσικές της διαστάσεις σε σχέση με την συχνότητα εκπομπής μας. 2. Ο τρόπος λειτουργίας της σαν Marconi ή όχι 3. Ο τρόπος συντονισμού της, και το σημείο στο οποίο θα παρεμβληθεί το antenna tuner σε σχέση με τη γραμμή μεταφοράς. 4. Ο τρόπος με τον οποίο θα στερεωθεί, αν θα είναι ευθύγραμμα τα σκέλη, αν θα είναι αναδιπλωμένα και πόσο, αν τα άκρα της θα έχουν κλίση προς τη γη, κλπ. 5. Αν θα χρησιμοποιηθεί RF chock ή όχι. 6. Αν θα υπάρχουν Radials, και πόσα ανά μπάντα, όταν θα λειτουργεί ως Marconi κλπ. Επομένως δύο χρήστες κεραίας G5RV δεν μπορεί να είναι το ίδιο ικανοποιημένοι από τη λειτουργία της κεραίας τους, αν κάποιος ή κάποιοι από τους παραπάνω παράγοντες είναι διαφορετικοί στην περίπτωσή τους. Μπορεί ο ένας να είναι απόλυτα ικανοποιημένος και άλλος να είναι μάλλον απογοητευμένος. Οι φυσικές της διαστάσεις σε σχέση με τη συχνότητα εκπομπής. Μια κεραία G5RV ΔΕΝ είναι μια κεραία Broadband. Αντίθετα είναι μια κεραία υπολογισμένη να εργάζεται σε μια συγκεκριμένη συχνότητα σαν 3λ/2 με απολαβή μεγαλύτερη από ένα δίπολο λ/2, και αντίσταση γύρω στα 80ΩΜ,ώστε να μπορεί να προσαρμόζει κατευθείαν σε γραμμές μεταφοράς 75ΩΜ. Αυτή είναι η G5RV, αλλά Λόγω της ειδικής της σχεδίασης και με τη χρήση ενός antenna tuner μπορεί να ακτινοβολήσει ικανοποιητικά σε μια μεγάλη περιοχή συχνοτήτων επάνω ή κάτω από την υπολογισμένη συχνότητα λειτουργίας της. Η πιο διαδεδομένη κεραία G5RV είναι αυτή που παρουσιάζει τα λιγότερα στάσιμα στα 20m για πολλούς λόγους: Πρώτος και κυριότερος λόγος είναι οι φυσικές διαστάσεις του οριζόντιου τμήματος της κεραίας, κάτι περισσότερο από 30 μέτρα, ούτε πολύ μεγάλη, ούτε πολύ μικρή, με αυτές τις διαστάσεις η κεραία χωρά στις περισσότερες ταράτσες και κήπους! Και δεύτερος αλλά όχι λιγότερο σημαντικός λόγος είναι ότι με τη συγκεκριμένη διάσταση των σκελών της έχει ικανοποιητική απόδοση στις συχνότητες κάτω από τους 14MHZ και καλύτερη από την απολαβή ενός κοινού διπόλου στις συχνότητες ΜΗΖ. Δεν είναι τυχαίο το γεγονός ότι η πλειοψηφία των εργοστασιακών κεραιών G5RV είναι κατασκευασμένες να έχουν τα λιγότερα στάσιμα στα 20m. Ας δούμε τώρα περιληπτικά τη συμπεριφορά της κεραία ανά μπάντα. 160m Η έκδοση της G5RV με συχνότητα ελάχιστων στάσιμων τους 14ΜΗΖ, δεν μπορεί να εκπέμψει στους 1.8 ΜΗΖ, εξαιτίας των υπερβολικών στασίμων που παρουσιάζει, γύρω στα 160:1!!!. Μπορεί όμως να χρησιμοποιηθεί με σχετική επιτυχία σαν κεραία λήψης.\n10 Η G5RV στους 3.5 ΜΗΖ Σε αυτήν την περιοχή συχνοτήτων κάθε μισό «του οριζόντιου τμήματος της κεραίας» συν περίπου 5.049m κάθε σκέλους του τμήματος προσαρμογής της κεραίας, διαμορφώνουν ένα ελαφρώς διπλωμένο δίπολο μισού μήκους κύματος. Το υπόλοιπο του τμήματος προσαρμογής ενεργεί ως ανεπιθύμητη αλλά αναπόφευκτη άεργη αντίσταση, μεταξύ του ηλεκτρικού κέντρου του διπόλου και της καθόδου. Με τη χρήση ενός ANTENNA TUNER η κεραία ακτινοβολεί απολύτως ικανοποιητικά. 7 ΜΗΖ Το οριζόντιο τμήμα της κεραίας 33.66m συν 4.739m από το τμήμα προσαρμογής, λειτουργούν σαν ένα μερικώς αναδιπλωμένο δίπολο δύο λ/2 σε φάση παράγοντας ένα πολικό διάγραμμα με αιχμηρούς λοβούς σε σχέση με ένα δίπολο λ/2, λόγω των collinear χαρακτηριστικών του που παρουσιάζει η κεραία. Με τη βοήθεια ενός ANTENNA TUNER η κεραία «φορτώνει» πολύ καλά και ακτινοβολεί πολύ αποτελεσματικά σε αυτήν τη ζώνη συχνοτήτων. 10 ΜΗΖ Σε αυτήν τη ζώνη συχνοτήτων η G5RV λειτουργεί σαν collinear σε φάση δύο λ/2, παράγοντας ένα πολικό διάγραμμα ακτινοβολίας περίπου ίδιας μορφής με αυτό των 7ΜΗΖ. Η συμμετρική γραμμή αν και άεργο φορτίο λειτουργεί σαν προσαρμογέας σύνθετης αντίστασης ανάμεσα στην κάθοδο και την κεραία. Με τη βοήθεια ενός ANTENNA TUNER η κεραία «φορτώνει» πολύ καλά και ακτινοβολεί πολύ πιο αποτελεσματικά σε σχέση με την περιοχή των 7 ΜΗΖ. 14 ΜΗΖ Σε αυτήν την περιοχή συχνοτήτων οι συνθήκες λειτουργίας της κεραίας είναι «ιδανικές». Το οριζόντιο τμήμα λειτουργεί σαν κεραία τριών λ/2 με το σημείο τροφοδοσίας της στο κέντρο, δημιουργώντας ένα πολικό διάγραμμα ακτινοβολίας με πολλούς λοβούς. Η μέγιστη ακτινοβολία της κεραίας βρίσκεται στις 14 μοίρες κάνοντάς την ιδιαίτερα κατάλληλη για DX επικοινωνίες. Σελίδα 10\n11 Σελίδα 11 Η αντίσταση ακτινοβολίας της G5RVμε μήκος 33.66m, δηλαδή τριών μισών μήκους κύματος, είναι περίπου 90 ΩΜ. Η συμμετρική γραμμή των 450 ΩΜ και μήκους m του κατακόρυφου τμήματος λειτουργεί σαν προσαρμογέας αντίστασης προσαρμόζοντας οποιαδήποτε γραμμή τροφοδοσίας μεταξύ 50 και 75 ΩΜ, «κατεβάζοντας» τα στάσιμα πολύ χαμηλά, συνήθως γύρω στο 1,8 έως ΜΗΖ Στα 17m η G5RV λειτουργεί σαν δύο πλήρους κύματος κεραίες σε φάση, συνδυάζοντας το κέρδος μιας Long Wire collinear δύο-στοιχείων με την κάπως χαμηλότερη γωνία ακτινοβολίας σε σχέση με ένα δίπολο λ/2. Επομένως η απόδοση της κεραίας σε αυτήν την περιοχή συχνοτήτων είναι πολύ καλή, αλλά απαιτείται οπωσδήποτε η χρήση ενός antenna tuner. 21 ΜΗΖ Στους 21 ΜΗΖ η G5RV λειτουργεί σαν μια κεραία «Long-Wire» μήκους πέντε λ/2, δημιουργώντας ένα πολικό διάγραμμα πολλών λοβών με μια χαμηλή αλλά εξαιρετικά αποτελεσματική γωνία ακτινοβολίας. Αν και παρουσιάζεται μια υψηλή αντίσταση φορτίου στο σημείο που ενώνεται η κάθοδος με τη συμμετρική γραμμή, η κεραία «φορτώνει» πολύ καλά όταν χρησιμοποιείται ένα κατάλληλο antenna tuner. Στους 21 ΜΗΖ η κεραία παρουσιάζει χαρακτηριστικά που την κάνουν κατάλληλη για Dx QSO. Στους 28ΜΗΖ η κεραία συμπεριφέρεται σαν δύο κεραίες Long-Wire, καθεμιά τους έχει μήκος τρία λ/2 και τροφοδοτούνται σε φάση! Ε;;;; είπατε τίποτα;; Το πολικό διάγραμμα ακτινοβολίας είναι παρόμοιο με αυτό ενός Long Wire μήκους τριών λ/2, και με λίγη περισσότερη απολαβή από ένα δίπολο λ/2. Όπως συμβαίνει και με όλες τις άλλες συχνότητες η κεραία συντονίζεται και εδώ με τη βοήθεια ενός antenna tuner και υπάρχουν πολύ καλές αναφορές για τη συμπεριφορά της σε DX QSO.\n12 Κατασκευή και τοποθέτηση της G5RV Σελίδα 12 Τόσο η κατασκευή όσο και η τοποθέτηση της κεραίας είναι κρίσιμη για την απόδοσή της. Για το λόγο αυτό αφιερώστε αρκετό χρόνο και στο μέτρο του δυνατού χρήμα. Το σκεπτικό «σύρμα είναι τι περιμένεις» είναι λανθασμένο. Η κεραία όσο πιο «φροντισμένη» είναι, τόσο καλύτερα μας ανταμείβει. Στο σχέδιο που ακολουθεί φαίνονται οι διαστάσεις της κεραίας, με τις εξής παραδοχές: Η κεραία είναι Full size εκδοχή για τους ΜΗΖ με συχνότητα ελάχιστων στασίμων τους ΜΗΖ Το τμήμα προσαρμογής θα κατασκευαστεί από συμμετρική γραμμή 450 ΩΜ η οποία θα τοποθετηθεί κατακόρυφα. Στο σημείο που ενώνεται η κάθοδος με το τμήμα προσαρμογής θα τοποθετηθεί στραγγαλιστικό RF Chock για το TVI Μονωτήρες: Μονωτήρες Όπως συμβαίνει με όλες τις κεραίες, έτσι και στην G5RV αναπτύσσονται υψηλές τάσεις, ιδιαίτερα στα άκρα της. Χρησιμοποιήστε μονωτήρες καλής ποιότητας, ικανούς να αντέξουν τις υπερτάσεις που θα δημιουργήσει η ισχύς του πομπού σας. Κολλήσεις: Χρησιμοποιήστε το επάνω κολλητήρι (βαρέως τύπου) για να κολλήσετε τα «σκέλη» της κεραίας και το κάτω για τις «ελαφρές» κολλήσεις πχ Connector PL-259. Το σύρμα των σκελών της κεραίας στους ακραίους μονωτήρες δεν το στρίβουμε απλώς, αλλά το κολλάμε με κόλληση. Όλα τα σημεία που είναι κολλημένα τα στεγανοποιούμε είτε με αυτοβουλκανιζόμενη μονωτική ταινία είτε με σιλικόνη. Σύρμα: Κεραιόσυρμα του εμπορίου. Για την κατασκευή των σκελών της κεραίας χρησιμοποιούμε σύρμα 2mm, μπορείτε όμως να χρησιμοποιήσετε 1.6 ή και 1,2 mm αλλά θα έχετε μειωμένη μηχανική αντοχή και μικρότερο εύρος συντονισμού. Μια καλή ιδέα επίσης είναι να χρησιμοποιήσετε το ειδικό καλώδιο για κεραίες που πωλείται στα Ραδιοερασιτεχνικά καταστήματα.\n13 RF Chock: Για πολλούς όχι απαραίτητο. Κατά την προσωπική μου άποψη όμως επιβεβλημένο, γιατί αν, λέω.αν, αρχίσει η κεραία σας και κάνει TVI στον γείτονα, τότε αργά ή γρήγορα η Ραδιοερασιτεχνική σας δραστηριότητα θα γίνει ο Γολγοθάς της ζωής σας. Για την κατασκευή του θα τυλίξετε 8-10 σπείρες από την ίδια την κάθοδο πάνω σε ένα tubo ή πλαστικό σωλήνα διαμέτρου 12 cm. Τις σπείρες θα τις σταθεροποιήσετε με εποξική κόλλα δύο στοιχείων και πλαστικά «δεματικά». Κάθοδος: Η κάθοδος παίζει κρίσιμο ρόλο στην απόδοση της κεραίας. Χρησιμοποιήστε καλής ποιότητας κάθοδο 50 ή ακόμη καλύτερα 75 ΩΜ. Με 75 ΩΜ έχετε καλύτερη απόδοση στους 14 ΜΗΖ, αν αυτό δεν σας ενδιαφέρει ιδιαίτερα μια οποιαδήποτε ποιοτική κάθοδος 50 ΩΜ θα σας αφήσει ευχαριστημένους. RF Connector PL-259: Η κάθοδος της κεραίας θα τερματιστεί σε ένα Connector-α PL-259. ΠΡΟΣΟΧΗ το «μπλεντάζ» της καθόδου θα πρέπει να το κολλήσετε επάνω στο σώμα του Connector-α όχι απλώς να το βιδώσετε PL-259 Συνδέει την κάθοδο με το antenna tuner Βιδώνοντας το «μπλεντάζ» επάνω στον Connector-α δημιουργείτε το φαινόμενο της ατελούς επαφής με αποτέλεσμα το «μπλεντάζ» να ακτινοβολεί Ραδιοσυχνότητα (RF) σε όλο του το μήκος. Σελίδα 13 Τμήμα προσαρμογής: 450 ΩΜ συμμετρική γραμμή κατάλληλη για το τμήμα προσαρμογής. Είναι κατασκευασμένο από κάθοδο τύπου Ladder 450 ΩΜ που υπάρχει στην Ελληνική αγορά, εναλλακτικά μπορείτε να χρησιμοποιήσετε συμμετρική γραμμή 300 ΩΜ ή να κατασκευάσετε μόνοι σας μια ανοιχτή συμμετρική γραμμή, προσαρμόζοντας κατάλληλα το μήκος της. Βήμα 1. Επάνω σε ένα κατάλληλο μονωτήρα κολλήστε τη γραμμή των 450 ΩΜ μαζί με τα οριζόντια σκέλη της κεραίας.\n14 Βήμα 2. Σελίδα 14 Τερματίστε και κολλήστε τα σκέλη της κεραίας επάνω σε κατάλληλους μονωτήρες. Βήμα 3. Τόσο κοντά θα πρέπει να τυλιχθούν οι σπείρες. Τυλίξτε και στερεώστε 8 ~ σπείρες από την κάθοδό σας επάνω σε ένα tubo 12 cm, είναι σημαντικό οι σπείρες να είναι η μια «κολλητά» στην άλλη και καλά στερεωμένες. Βήμα 4. PL-259 Είτε κολλητά, είτε «πρεσσαριστά» μας εξασφαλίζουν από το TVI. Κολλήστε πολύ καλά ή χρησιμοποιήστε μια καλή «πρέσα» για RG καλώδια για να συνδέσετε την ομοαξονική κάθοδο με τον Connector-α. Μην κολλήσετε μόνο τη «ψίχα» και απλά βιδώστε ή «στριμώξετε» το «μπλεντάζ» είναι πολύ πιθανόν ειδικά αν εκπέμπετε με σχετικά μεγάλη ισχύ να έχετε «ατίθασα» στάσιμα και αρκετό TVI.\n15 Βήμα 5. Σελίδα 15 Έχετε πάντοτε ένα antenna tuner μεταξύ G5RV και πομποδέκτη. Χρησιμοποιήστε ΟΠΩΣΔΗΠΟΤΕ ένα antenna tuner για να προσαρμόσετε την G5RV με τον πομποδέκτη σας. Μη συνδέσετε την κεραία απευθείας με την έξοδο του πομποδέκτη σας ακόμη και στους 14 ΜΗΖ όπου τα στάσιμα είναι σχετικά χαμηλά. Προτιμήστε την ασφάλεια που σας προσφέρει το antenna tuner σας. Αφού είδαμε αναλυτικά τα βήματα που απαιτούνται για την κατασκευή της κεραίας ας δούμε το αναλυτικό της σχέδιο και τους τρόπους με τους οποίους η κεραία μπορεί να εγκατασταθεί και να λειτουργήσει με επιτυχία. ΣΧΕΔΙΟ ΚΕΡΑΙΑΣ G5RV MHZ FULL SIZE Ίσως το πιο επιτυχημένο σχέδιο της G5RV. Στην αρχή αυτού του κειμένου είχα χαρακτηρίσει την G5RV σαν μια «ευέλικτη» κεραία. Στις γραμμές που ακολουθούν θα δούμε το γιατί. Η G5RV για να τοποθετηθεί χρειάζεται γύρω στα 35 μέτρα ταράτσα ή κήπο για να εγκατασταθεί. Αν όμως αυτός ο χώρος δεν υπάρχει, τι γίνεται; Εδώ έρχεται η ευελιξία της κεραίας. Τοποθέτηση των σκελών της G5RV υπό γωνία Τα σκέλη της G5RV ακτινοβολούν το μέγιστο σχεδόν της έντασης τους από το σημείο τροφοδοσίας της έως και τα 2/3 του μήκους των σκελών της δεξιά και αριστερά. Επομένως μπορούμε στο υπόλοιπο 1/3 του μήκους των σκελών να δώσουμε μια κλίση από 0 έως 90 μοίρες προς τη γη χωρίς σημαντική απώλεια στην απόδοση της κεραίας μας. Το ίδιο ισχύει και για το κατακόρυφο τμήμα συντονισμού της κεραίας. Σε περίπτωση που δεν μπορεί να είναι κατακόρυφο και για τα 10 μέτρα του μπορούμε να έχουμε 6.70m κατακόρυφα και τα υπόλοιπα 3.30m μπορούν να τοποθετηθούν παράλληλα προς το έδαφος. Στο σχέδιο που ακολουθεί φαίνεται ο τρόπος με τον οποίο μπορούμε να δώσουμε κλίση στην κεραία μας ώστε να «χωρέσει» στον περιορισμένο χώρο που έχουμε στη διάθεσή μας.\n16 Σελίδα 16 Τα σκέλη με το γράμμα «a» «κοιτάζουν» το έδαφος, έχουν δηλαδή κλίση 90 μοιρών σε σχέση με υπόλοιπο οριζόντιο σύρμα της κεραίας και «κοιτούν» το έδαφος. Τα σκέλη με το γράμμα «b» έχουν οποιαδήποτε κλίση από μηδέν έως 90 μοίρες σε σχέση με το υπόλοιπο οριζόντιο σύρμα της κεραίας «κοιτάζοντας» προς το έδαφος. Τέλος τα σκέλη με το γράμμα «c» είναι τοποθετημένα τελείως παράλληλα σε σχέση με το έδαφος, κάνουν δηλαδή ένα «ζικ-ζακ» και μπορούν να έχουν οποιαδήποτε κλίση σε σχέση με το υπόλοιπο οριζόντιο σύρμα της κεραίας, από μηδέν έως 90 μοίρες. Αυτό είναι ευελιξία και συνεχίζουμε! Η G5RV μπορεί να τοποθετηθεί και να λειτουργήσει με απόλυτη επιτυχία σαν «Inverted V» με ένα και μοναδικό περιορισμό: Τα σκέλη της ΔΕΝ πρέπει να έχουν μεταξύ τους γωνία μικρότερη από 120 μοίρες. Στο «κοινό» Inverted V η γωνία είναι 90 μοίρες, στην G5RV είναι 120. Στο παρακάτω σχήμα φαίνεται ακριβώς ο τρόπος με τον οποίο μια G5RV μπορεί να τοποθετηθεί σαν Inverted V Η G5RV σαν INVERTED V Ένας άλλος τρόπος (κατά την προσωπική μου γνώμη ο καλύτερος) να λειτουργήσετε την G5RV, είναι να τοποθετήσετε το antenna tuner ακριβώς εκεί που αρχίζει το κατακόρυφο τμήμα προσαρμογής. Να παρεμβληθεί δηλαδή μεταξύ της ασύμμετρης καθόδου των 50/75 ΩΜ και της συμμετρικής γραμμής των 450 ΩΜ. Δείτε το παρακάτω σχήμα: Ίσως ο καλύτερος τρόπος προσαρμογής της G5RV με τη γραμμή τροφοδοσίας.\n17 Σελίδα 17 Για το συγκεκριμένο τρόπο λειτουργίας της υπάρχει μια μικρή ιστορία. Για μια περίοδο πολλοί Ραδιοερασιτέχνες προσπάθησαν να χρησιμοποιήσουν ένα balun ώστε να προσαρμόσουν την ασύμμετρη γραμμή του κατακόρυφου τμήματος με τη συμμετρική γραμμή τροφοδοσίας. G5RV με balun 9:1 Η σκέψη ήταν σωστή αλλά λειτουργούσε μόνο στη συχνότητα που η κεραία παρουσίαζε τα λιγότερα στάσιμα, στην περίπτωσή μας οι 14 ΜΗΖ. Σε όλες τις άλλες συχνότητες και παρουσία υψηλών στασίμων και ισχύος τα balun πολλές φορές καταστρέφονταν. Αυτό συμβαίνει γιατί κανένα balun δεν έχει τη δυνατότητα εξισορρόπησης της χωρητικής ή επαγωγικής συμπεριφοράς του φορτίου σε σχέση με τη συχνότητα λειτουργίας της κεραίας. Εργοστασιακό Balun, είσοδος ασύμμετρη, έξοδος συμμετρική. Έτσι τελικά το εγχείρημα με τα balun εγκαταλείφθηκε και πλέον συνδέεται απευθείας η ασύμμετρη με τη συμμετρική γραμμή. Στη συνέχεια το balun αντικαταστάθηκε με ένα antenna tuner του οποίου η είσοδος δέχεται ασύμμετρη γραμμή και η έξοδος στέλνει την RF στη συμμετρική γραμμή. Το antenna tuner αντίθετα με το balun έχει τη δυνατότητα με την κατάλληλη ρύθμιση των πηνίων και των μεταβλητών που έχει, να ισορροπεί τη χωρητική ή επαγωγική συμπεριφορά της κεραίας. Η σύνδεση του antenna tuner στο σημείο αυτό είναι ιδανική αφού «συντονίζει» μόνο αυτά καθαυτά τα στοιχεία της κεραίας, αφήνοντας εκτός την κάθοδο που σημαίνει καλύτερη προσαρμογή με λιγότερες απώλειες. H G5RV σαν κεραία MARCONI Η ευελιξία της G5RV δεν λέει να τελειώσει! Μια κεραία G5RV μπορεί να εργαστεί ΚΑΙ σαν κεραία MARCONI! Η αλήθεια είναι ότι μια G5RV υπολογισμένη να έχει τα λιγότερα στάσιμα στους 14 ΜΗΖ μπορεί να δουλέψει μεταξύ ΜΗΖ αλλά στα 160m «δεν πάει» με τίποτα! Η απόδοσή της είναι απογοητευτική και τα στάσιμα της εκτός των δυνατοτήτων των περισσότερων antenna tuner του εμπορίου. Έτσι κάποιοι «δαιμόνιοι» ραδιοερασιτέχνες δοκίμασαν τη συμπεριφορά της G5RV σαν κεραία MAR- CONI με πολύ καλά αποτελέσματα. Στο παρακάτω σχέδιο φαίνεται πώς πρέπει να συνδέσετε την G5RV ώστε να δουλέψει σαν κεραία MARCONI.\n18 Η G5RV δεν είναι σχεδιασμένη να λειτουργεί σαν κεραία MARCONI για τα 160m, είναι ένα δίπολο 3λ/2 για τους 14 ΜΗΖ, επομένως δεν πρέπει να έχετε παράλογες απαιτήσεις για απίστευτα σήματα και εξωτικά DX στα 160m. Είναι μια λύση ανάγκης για τον Ραδιοερασιτέχνη εκείνον ο οποίος έχει περιορισμένο χώρο και χρήμα και θα πρέπει με μια κεραία να καλύψει από τα 160 έως τα 10 μέτρα. Πώς λειτουργεί όμως η G5RV σαν κεραία MAR- CONI; Ας δούμε το παρακάτω σχήμα. Σελίδα 18 Η G5RV σαν κεραία MARCONI για τα 160m Για να λειτουργήσει η G5RV στα 160m χρειάζεται: Τουλάχιστον 12,21 μέτρα ασύμμετρης γραμμής τροφοδοσίας 50 ή 75 ΩΜ. Αν η δική σας ασύμμετρη γραμμή τροφοδοσίας της κεραίας είναι μικρότερη θα πρέπει να την αντικαταστήσετε με μια 12μετρη οπωσδήποτε. Προσέξτε η κάθοδος να μη «σέρνεται» στο έδαφος, ούτε να βρίσκεται κοντά σε μεταλλικά αντικείμενα, καλό είναι να βρίσκεται όσο το δυνατόν πιο ψηλά από το έδαφος γιατί η ΚΑΘΟΔΟΣ ΕΚΠΕΜΠΕΙ. Βραχυκυκλώνοντας τη ψίχα με το μπλεντάζ, το μπλεντάζ γίνεται στοιχείο εκπομπής οπότε πλησιάζοντας την κάθοδο προς στο έδαφος αυξάνουμε τις απώλειες RF. Ψηλά λοιπόν, και οτιδήποτε είναι συνδεδεμένο με το μπλεντάζ διαρρέεται από την RF και είναι εξαιρετικά επικίνδυνο για την ακεραιότητα των ανθρώπων και των κατοικίδιων ή άλλων ζώων. Μια πολύ καλή γείωση. Μπορείτε να χρησιμοποιήσετε μια κοινή ηλεκτρολογική γείωση με ράβδο γειώσεως εφ όσον τη μετρήσετε με ένα γειωσόμετρο και παρουσιάζει αντίσταση λιγότερη από 0.5 ΩΜ. Διαφορετικά «ρίξτε» τουλάχιστον τέσσερα Radial μήκους λ/4 στην ιδανική περίπτωση, ή λ/8 με ένα καλό συμβιβασμό για το ύψος των στασίμων και την απόδοση της κεραίας ή λ/16 στη χειρότερη περίπτωση. Ένα antenna tuner με δυνατότητα συντονισμού στα 160m κεραιών με χαμηλή αντίσταση, ασύμμετρη είσοδο, ασύμμετρη / συμμετρική έξοδο και βίδα γείωσης. Το κουτί του tuner θα πρέπει να γειωθεί πολύ καλά γιατί αποτελεί μέρος του συστήματος εκπομπής τόσο για λόγους προστασίας από την RF, όσο και για λόγους μείωσης του ύψους των στασίμων κυμάτων. Το οριζόντιο τμήμα της G5RV, τα σκέλη του διπόλου δηλαδή, λειτουργούν κυρίως σαν μια μεγάλη χωρητικότητα κορυφής, ενώ το μεγαλύτερο μέρος της RF ακτινοβολείται από το κατακόρυφο τμήμα. Κορυφαίο ρόλο στην απόδοση και το συντονισμό της κεραίας έχει η γείωση, είτε με την μορφή Radial, είτε με τη μορφή ηλεκτρολογικής γείωσης. Η G5RV σαν κεραία MARCONI έχει δοκιμαστεί και στα 80, 40 και 30m με καλά αποτελέσματα. Τα πάντα βέβαια εξαρτώνται από την ποιότητα της κατασκευής της κεραίας, την αρτιότητα της εγκατάστασής της, την καλή γείωση, και τις δυνατότητες του antenna tuner. H G5RV σαν ΒΕΑΜ! Αν νομίζατε ότι η ευελιξία της G5RV τελείωσε μάλλον θα σας απογοητεύσω, η G5RV με μια μικρή προσθήκη μπορεί να αποκτήσει και ιδιότητες κατευθυνόμενης κεραίας! με απολαβή έως 5,6 dbi και λόγω F/B έως 3.9 db, καθόλου άσχημα νομίζω. Στο σχήμα που ακολουθεί φαίνεται το σχέδιο μιας G5RV με την προσθήκη που απαιτείται για να εργαστεί σαν ΒΕΑΜ στα 40m. Φυσικά μπορείτε με την προσθήκη ενός στοιχείου κατάλληλου μήκους να έχετε μια G5RV για οποιαδήποτε Ραδιοερασιτεχνική συχνότητα θέλετε, αρκεί να υπολογίσετε το (λ/4) * Εκείνο που είναι σημαντικό είναι το ύψος της κεραίας από το έδαφος που δεν πρέπει να είναι μικρότερο από 13,2 m. Η G5RV μπορεί να λειτουργήσει με την όποια επιτυχία μπορεί να έχει σαν κατευθυνόμενη κεραία από τα 40m και επάνω, από τα 40m και κάτω πρακτικά δεν νομίζω ότι είναι δυνατόν να τοποθετηθεί κατακόρυφος κατευθυντήρας. Αν το επιχειρήσει κάποιος συνάδελφος παρακαλώ ας μας ενημερώσει για το αποτέλεσμα. G5RV με κατευθυντήρα για τα 40m.\n19 Σελίδα 19 H Half size G5RV Πολλές φορές ο υπάρχων χώρος για την εγκατάσταση μιας G5RV δεν επαρκεί, αυτός όμως δεν είναι λόγος να μην επιχειρήσετε να την εγκαταστήσετε και να πειραματιστείτε. Υπάρχουν δύο τρόποι εγκατάστασης μιας G5RV σε περιορισμένο χώρο. Ο ένας είναι να χρησιμοποιήσετε μια G5RV «μισού μεγέθους» και ο άλλος είναι να χρησιμοποιήσετε μια «αναδιπλωμένη» G5RV.Στο σχέδιο που ακολουθεί φαίνεται η Half size ή Junior G5RV. Στην πραγματικότητα είναι το ίδιο σχέδιο με την standard G5RV αλλά με μικρότερες διαστάσεις. Φυσικά οι επιδόσεις της είναι «χειρότερες» από την standard G5RV, αλλά η απόδοσή της σε σχέση με τις διαστάσεις της δικαιολογούν απόλυτα την κατασκευή της. Half size ή Junior R5RV Η ΑΝΑΔΙΠΛΩΜΕΝΗ G5RV η πρόταση του G4KIH όταν ο χώρος δεν επαρκεί! Η πατρότητα της αναδιπλωμένης G5RV ανήκει στον G4IKH, ο οποίος προτείνει το σχέδιο που ακολουθεί για εγκατάσταση σε πολύ περιορισμένους χώρους, όμως έχει πολύ καλή απόδοση δεδομένου ότι υπάρχουν αναφορές για QSO με αυτήν την κεραία ακόμη και στα 40m με σταθμούς από USA, και στα 20m με VK.Υπάρχουν αρκετές παραλλαγές αυτού του σχεδίου στο διαδίκτυο, θεωρώ όμως ότι το σχέδιο που σας προτείνω είναι ίσως το καλύτερο από την άποψη ότι δεν χρησιμοποιεί TRAP που κατά τεκμήριο έχουν δυσκολία στην κατασκευή και τον συντονισμό τους.o G4KIH χρησιμοποιεί συμμετρική γραμμή 300 ΩΜ σαν κατακόρυφο τμήμα προσαρμογής, και αυξομειώνει το μήκος του εάν και όταν υπάρχουν προβλήματα στασίμων κυμάτων. Μπορείτε και εσείς να χρησιμοποιήσετε γραμμή 300 ΩΜ, αλλά μπορείτε να την αντικαταστήσετε με γραμμή 450 ΩΜ μήκους 10 μέτρων και αν έχετε πρόβλημα στασίμων την μικραίνετε. Η αναδιπλωμένη G5RV είναι μια κεραία ευαίσθητη σε θέματα ύψους αλλά και συνολικού μήκους της ομοαξονικής γραμμής μεταφοράς. Για τους λόγους αυτούς φροντίστε η ασύμμετρη γραμμή να είναι κάθετη ως προς το έδαφος, και η ομοαξονική κάθοδος να μην υπερβαίνει τα 33m περίπου. Χρησιμοποιήστε antenna tuner για τον συντονισμό της και πολύ καλή γείωση! DOUBLE ή M G5RV Εκτός από όλους εμάς που το πεδίο της δράσης μας περιορίζετε στις διαστάσεις της ταράτσας μιας πολυκατοικίας ή στον κήπο μιας μονοκατοικίας, υπάρχουν και οι τυχεροί που το QTH τους βρίσκεται ανάμεσα σε στρέμματα εδάφους διψασμένου για κεραίες και RF! (Αχ! Αυτό το ποιητικό μου.) Γι αυτούς τους τυχερούς υπάρχει η Double G5RV ή Μ G5RV, μια κεραία μάλλον «τεραστίων» διαστάσεων για τα μέτρα των αστικών περιοχών, αλλά με καταπληκτικές επιδόσεις. Η Double G5RV ή Μ G5RV είναι ότι και η standard G5RV με τη διαφορά ότι το μήκος των σκελών του οριζόντιου τμήματος της κεραίας είναι 62.18m, και του κατακόρυφου τμήματος προσαρμογής είναι 19.51m. Οι σπείρες του RF Chock παραμένουν 8 ~ 10, σε τούμπο 12 εκατοστών.\n20 Σελίδα 20 Αντί επιλόγου Τελειώνοντας αυτή τη μικρή αναφορά στην G5RV θεωρώ σκόπιμο να δούμε δύο σχέδια σταθμού βραχέων κυμάτων που χρησιμοποιούν G5RV. Ο ένας σταθμός χρησιμοποιεί antenna tuner απευθείας στη συμμετρική γραμμή, και ο άλλος χρησιμοποιεί αμέσως μετά το antenna tuner Balun. Πομποδέκτης Γέφυρα Antenna Tuner Πομποδέκτης Γέφυρα Antenna Tuner Balun. Εδώ πρέπει να σημειώσω τον τρόπο πού επέλεξε ο SV1OML Γιάννης. Λοιπόν έκανε προσαρμογή ασύμμετρη γραμμή antenna tuner, πού είναι τοποθετημένο πάνω στον ιστό της κεραίας και συμμετρική γραμμή προσαρμογής Τά αποτελέσματα αυτής την μεθόδου είναι εξαιρετικά! Δείτε και τις σχετικές φωτογραφίες της εγκατάστασης του SV1OML Σε όσους κατασκευάσουν την κεραία εύχομαι καλή επιτυχία, καλά DX, και σε όλους ανεξαιρέτως να είστε καλά να χαίρεστε τις οικογένειές σας και το χόμπι μας. de SV1NK Μάκης\nΧρόνια Πολλά Και ΚΑΛΑ. Τεύχος 109 εκέµβριος 2010. Μηνιαία έκδοση των Ραδιοερασιτεχνών του Αιγαίου. ιαβάστε σε αυτή την έκδοση: Stealth Antennas\nΜηνιαία έκδοση των Ραδιοερασιτεχνών του Αιγαίου Τεύχος 109 εκέµβριος 2010 ιαβάστε σε αυτή την έκδοση: Stealth Antennas Φάροι... Συµµετοχή... ιάδοση... Awards ΠΛΗΡΟΦΟΡΙΕΣ: Το «5-9» εκδίδεται µηνιαία και\nΜηνιαία έκδοση των Ραδιοερασιτεχνών του Αιγαίου Τεύχος 148 Μαρτιος 2014 ιαβάστε σε αυτή την έκδοση: Windom... Next Beacon... AEGEAN RTTY... Vertical «Το αεροπλάνο»... Long Path... Sx8aeg... ΠΛΗΡΟΦΟΡΙΕΣ:


Στώμεν καλώς: Παραπλάνηση τών πιστών από τούς « ΓΟΧ » στήν συγκέντρωση γιά τήν κάρτα τού πολίτη .\nΠαραπλάνηση τών πιστών από τούς « ΓΟΧ » στήν συγκέντρωση γιά τήν κάρτα τού πολίτη .\nΟι παλαιοημερολογίτες, ενώ έχουν στήν ίδια τήν καρδιά τούς τόν Σατανά, φωνάζουν κατά τής κάρτας τού πολίτη, η οποία στό κάτω - κάτω δέν γνωρίζουμε ακόμα άν θα περιέχει τόν 666 ή όχι ! Καλούν τούς ανυποψίαστους πιστούς σέ συγκέντρωση κατά τής κάρτας τού πολίτη, ενώ στήν ίδια τήν συγκέντρωση δέν φωνάζουν μόνο κατά τής κάρτας ή τού χαράγματος τού Αντιχρίστου, αλλά ταυτίζουν τόν 666 μέ τόν ΑΦΜ καί τόν ΑΜΚΑ καί τό χάραγμα μέ τήν ιριδοσκόπηση, τήν παλαμοσκόπηση, τήν δακτυλοσκόπηση κ.ο.κ. , μέ αποτέλεσμα νά μήν πιστεύουν πλέον σέ έναν αριθμό τού θηρίου καί σέ ένα χάραγμα τού Αντιχρίστου, αλλά σέ πολλά ! ( Κλασσικοί αιρετικοί ! )\nΟι « ΓΟΧ », έχουν πολλά κοινά μέ τούς αρχαίους αιρετικούς ( Έκ πείρας σάς διαβεβαιώνω πώς φθάνουν στό σημείο νά δείρουν όποιον τούς πεί σχισματικούς ! ). Ένα έξ΄ αυτών, είναι πώς τσακώνονται καί διασπόνται . Άλλο, είναι πώς διαβολοποιούν τό κράτος ! Γίνονται αιτία θανάτου πολλών παιδιών καί ενηλίκων, ένεκα τής απαγόρευσης του ΑΜΚΑ και της ιατροφαρμακευτικής περίθαλψης σέ αυτούς !!! Και τό κλασσικό χαρακτηριστικό κάθε αιρετικού, η πονηρία . Οι « ΓΟΧ » είναι πονηροί . Ελίσσονται καί μεταλλάσσονται σάν τούς χαμαιλέοντες με σκοπό ''ποίον να καταπιούν''!\nΤήν ανακοίνωση περί τής συγκεντρώσεως, τήν είδα ανήμερα της πραγματοποιήσεώς τής . Ώς διοργανωτές, ανέφερε κάποιους ''ΑΓΩΝΙΖΟΜΕΝΟΥΣ ΟΡΘΟΔΟΞΟΥΣ ΧΡΙΣΤΙΑΝΟΥΣ''... ! Κατ΄ ευθείαν κατάλαβα πώς πρόκειται γιά τούς γνωστούς - άγνωστους, ακέφαλους « ΓΟΧ » μέ τά πολλά ονόματα... . Πάμε όμως στήν ίδια τήν συγκέντρωση νά τό διαπιστώσουμε .\nΠρώτος ομιλητής τής συγκέντρωσης, ο Κλεομένης . Αυτός ο ψευτοιερομόναχος, είναι ένας νεοεμφανιζόμενος ακέφαλος παλαιοημερολογίτης, προσήλυτος τής ''Πύρινης Ρομφαίας'' ( τής οποίας ήμουν μέλος τού διοικητικού συμβουλίου ) η οποία είναι η οργάνωση τών πιό ακραίων « ΓΟΧ » τού πλανήτη ! Παρουσιάζεται σε βίντεο μαζί μέ τούς γνωστούς - άγνωστους παλαιοημερολογίτες καί εξαπολύει αναθέματα κατά τής Εκκλησίας, τά οποία εννοείται πώς επιστρέφονται σ΄ αυτόν τόν ίδιο . Αυτός λοιπόν, ο άξιος νά τόν κλαίει κανείς, στο 45΄ : 00΄΄ τού βίντεο, λέει τα εξής ψευδή ( κρατηθείτε ) :\n-« Η Ορθόδοξη Εκκλησία έχει δεχθεί τον δυσώνυμο αριθμό 666» !!!\n- « TAXIS είναι τό σύστημα τού Σατανά ».\n- « Α.Μ.Κ.Α. = Αριθμός Μητρώου Κοσμοκρατορίας τού Αντιχρίστου ! Όποιος πέρνει τόν Α.Μ.Κ.Α., συντάσσεται στήν κοσμοκρατορία τού Αντιχρίστου !!! Αρνείται τόν Κύριο Ιησού Χριστό »!\n-« Και τό όνομα αυτού ( τού Αντιχρίστου) 666 »! ( Ενώ είναι ο αριθμός τού ονόματος αυτού ).\n- « Υπάρχουν οι ηλεκτρονικές κάρτες που έχουνε βγεί , γιά τά super markets, τραπέζης, μέχρι καί γιά τά βενζινάδικα, θά πρέπει λοιπόν νά μάθετε ότι όλες αυτές οι κάρτες, είναι συμβόλαια μέ τόν Αντίχριστο »!\n-« Νά ξέρετε δακτυλοσκόπηση, παλαμοσκόπηση, ιριδοσκόπηση, ίσον Σφράγισμα στό δεξί καί στό μέτωπο » !\n-« ...ψήφος έν τριβή( 666 ), είναι καί τό κινητό τηλέφωνο ! ...όποιος πήγε στίς ''διαβολοκινητές'' εταιρίες, τού Σατανά αυτές καί υπέγραψε, έχει υπογράψει συμβόλαιο με τόν Διάβολο »!!!\n- « ... δέν έχει 666 αυτή η καρτούλα ; Πήγες λοιπόν καί υπέγραψες καί πήρες αυτήν τήν καρτούλα καί όλες τίς υπόλοιπες κάρτες ; Πήγες καί υπέγραψες καί πήρες τόν ΑΜΚΑ ; Όλα αυτά τα διαβολοσυμβόλαια πού έχουν κάνει οι άνθρωποι, οι δαίμονες τά κρατάνε στά χέρια τούς καί όταν πάνε οι ψυχές να περάσουν γιά νά πάνε στόν ουρανό, θά βρούν εμπόδια απ΄ τα εναέρια τελόνια ! Θα πούνε στούς Αγγέλους , αυτή η ψυχή δέν είναι δική σάς ! Μέ ποιό δικαίωμα θά τήν πάτε στόν Θεό αυτήν τήν ψυχή ; Αυτή η ψυχή είναι δική μάς, γιατί κοιτάχτε εδώ . Έχει υπογράψει συμβόλαιο στό super market έχει υπογράψει συμβόλαιο στήν τράπεζα, έχει υπογράψει τόσα συμβόλαια σέ τόσες κινητές τηλεφωνίες ».\n- « Τό καλύτερο όπλο τού Διαβόλου, είναι τό κινητό τηλέφωνο »!\n- « Λέει ο Άγιος Ιωάννης ο Δαμασκηνός τόν 8ο αιώνα , ότι ο Αντίχριστος θα βουλώσει αυτούς είς τό βλέφαρο ! Καί ο Άγιος Αθανάσιος λέει επίσης τόν ίδιο λόγο »!!!\nΆν παρατηρήσετε το πλακάτ που κρατάει η ψευτομοναχή την ώρα πού τά λέει αυτά, γράφει ''Βιβλίο θησαυρός Αγ. Ιωάννου Δαμασκηνού'' ! Έχουν μπερδέψει δηλαδή οι αμαθέστατοι τόν Άγιο Ιωάννη Δαμασκηνό, μέ τόν Άγιο Δαμασκηνό τόν Στουδίτη, ο οποίος έζησε τόν 16ο αιώνα μ. Χ. καί συνέγραψε τό διάσημο βιβλίο ''Θησαυρός '' ! Προσπαθούν να διδάξουν τούς άλλους, αυτοί πού δέν γνωρίζουν στοιχειώδη πράγματα ! Γνωρίζουν καί τήν τελευταία λέξη τής τεχνολογίας καί δέν γνωρίζουν ποιός είναι ο Άγιος Ιωάννης Δαμασκηνός καί ποιός ό Άγιος Δαμασκηνός ό Στουδίτης !\nΆς δούμε όμως τί πραγματικά λέει ο Άγιος Δαμασκηνός ό Στουδίτης περί τού χαράγματος : « Ελάτε νά σάς κάμω βούλαν είς τό δεξιόν χέρι καί είς τό μέτωπον, καί τότε νά σάς δώσω είτι γυρεύετε Εκείνοι δέ μή γνωρίζοντες τήν πλάνην τού θέλουν σταθή νά τούς βουλώσει είς τό δεξιόν χέρι καί είς τό βλέφαρον, διά νά μήνδύνανται πλέον νά κάμουν τόν Σταυρό τούς, αλλά νά είναι όλως δί όλου εδικοί τού...»( Αγίου Δαμασκηνού Στουδίτου ''Θησαυρός'' σελ. 355 λόγος κγ΄ Περίτής Β΄ Παρουσίας τού Χριστού, εκδ. Βασ. Δ. Σαλίβερος ).\nΤί βλέπουμε λοιπόν ; Πρώτα ο Άγιος Δαμασκηνός λέει μέτωπον καί ύστερα βλέφαρον . Αναφέρει καί τά δύο μέ πρώτο τό μέτωπον . Όπως καί να `χει όμως, στήν Ορθόδοξη Εκκλησία, έχουμε τήν ''συμφωνία τών πατέρων'' (''consensus patrum''). Δέν αναγάγουμε σέ δόγμα πίστεως τήν ρήση ενός Αγίου, αλλά τήν συμφωνία Αγίας Γραφής, Ιερών Κανόνων καί τών ερμηνευτών Αγίων πατέρων . Οι « ΓΟΧ » επειδή είναι πλανεμένοι, δέν βαδίζουν τήν ευθεία οδό, αλλά αποκόπτουν μερικές λέξεις πού τούς αρέσουν από έναν Άγιο( αιρετικός = επιλεκτικός ), ασχέτως άν όλοι οι άλλοι Άγιοι καί η ίδια η Αποκάλυψη λένε κάτι διαφορετικό ! Τί λέω οι άλλοι, εδώ ο ίδιος ο Άγιος Δαμασκηνός αναφέρει πρώτα τήν λέξη μέτωπο !\nΠαλιοτακτική... ! Υπογράφουν ώς ''Φορείς καί σύλλογοι'',\nενώ είναι οι ίδιοι και οι ίδιοι παλαιοημερολάτρες τής\n''Πύρινης Ρομφαίας''... Γεώργιος Αλεξόπουλος, Μαρία\nΠαστουρμά, Ιωάννης Λαζάκης( το 5220741\nήταν τού συλλόγου τού ), και ΣΙΑ .\nΟ αιρετικός καί ακέφαλος παλαιοημερολογίτης Ιωάννης Λαζάκης, ο οποίος ήταν γενικός κουμανταδόρος τής συγκέντρωσης, είπε στό 1 : 31΄ : 00΄΄ πώς « ο ΑΦΜ, η αριθμοποίηση, ο ΑΜΚΑ, τά ηλεκτρονικά διαβατήρια καί όλα τά υπόλοιπα, τά βιομετρικά στοιχεία, τά οποία βιομετρικά στοιχεία είναι σφράγισμα... »! Είδατε πουθενά τήν λέξη κάρτα τού πολίτη ;\nΠιό κάτω πέταξε τήν ίδια πατάτα περί τού Αγίου Ιωάννου τού Δαμασκηνού καί τής ιριδοσκόπησης , ενώ δέν δίστασε νά διαστρέψει τήν επιστολή τού Οσίου Παϊσίου ''Σημεία τών καιρών'', λέγοντας πώς δήθεν προτρέπει στήν άρνηση παραλαβής κάρτας τραπέζης, ενώ ο Όσιος αναφέρθηκε μόνο στήν ηλεκτρονική ταυτότητα μέ τόν 666 καί στό χάραγμα τού Αντιχρίστου ! Σημειωταίον πώς ο Λαζάκης έχει συνεργαστεί μέχρι καί με ειδωλολάτρη , ενώ έχει κάνει καί εκπομπή στό νεοεποχίτικο κανάλι ''Τηλεφώς'' τού Παπανικόλα πού κατηγορεί τήν Ορθόδοξη Εκκλησία μάς γιά τό σφάξιμο τών αρνιών τό Πάσχα !\nΟ πλανεμένος Αθανάσιος Παπαγεωργίου, λέει στό 1 : 27΄ : 00΄΄ αναφερόμενος στόν ΑΜΚΑ πώς « όποιος αποδέχεται ασύστολα καί αβίαστα όλα αυτά τά συστήματα τού διαβόλου, συνειδητά ή ασυνείδητα, είναι σαφώς αρνητής τού Χριστού, παρά τίς όποιες δικαιολογίες περί επιβιώσεως... »!\nΆλλος ομιλητής, ο Συνταγματολόγος Βασίλης Σπύρου , υποστήριξε τό εξής : ''Όταν μία Δημοκρατία δέν έχει τήν θανατική ποινή, δέν είναι Δημοκρατία !!!''.\nΚατόπιν ομίλησε η Μαρία Παστουρμά πού είναι\nπάνω από 10 χρόνια μέλος τής ''Πύρινης Ρομφαίας'', οι 2 πρόεδροι τής ''Πύρινης Ρομφαίας''( ο πρώην καί ο νύν ) καί ο Σπυρίδωνας Νάκος πού είχε τό γνωστό κοινόβιο στήν Βερδικούσα . Σχεδόν όλοι δηλαδή οι ομιλητές ήταν ακραίοι παλαιοημερολογίτες με τίς ίδιες πλάνες περί ΑΜΚΑ καί ΑΦΜ !\nΜετά μεγάλης λύπης είδα πολλούς πιστούς τής Εκκλησίας στήν προδοτική αυτή συγνέντρωση πού δέν πρέπει νά είχε πάνω από 300 άτομα ( μέχρι καί οι, μή ακέφαλοι Παλαιοημερολογίτες αποφεύγουν τίς συγκεντρώσεις τής ''Πύρινης Ρομφαίας'', διότι κατηγορούν τίς Συνόδους ώς προδοτικές) !\nΗ συμμετοχή πιστών τής Εκκλησίας μάς στίς συγκεντρώσεις αυτές απαγορεύονται διότι :\n1. Υβρίζεται καί συκοφαντείται συστηματικά η Ορθόδοξη Εκκλησία μάς από τούς αιρετικούς οι οποίοι κάνουν καί όλο τό κουμάντο .\n2. Ξεκινούν καί τελειώνουν μέ οικουμενιστικές συμπροσευχές πού απαγγέλουν « παπάδες » τών « ΓΟΧ » !\n3. Οι διοργανωτές αποκρύπτουν τήν θρησκευτική τούς ταυτότητα γιά νά μαζέψουν κόσμο .\n4. Η θεματολογία πού προαναγγέλεται είναι παραπλανητική, καθώς η ''Πύρινη Ρομφαία'' στοχεύει κυρίως στόν ΑΦΜ καί τόν ΑΜΚΑ τούς οποίους θεωρεί αριθμούς τού Αντιχρίστου καί κατόπιν ασχολείται μέ τήν κάρτα τού πολίτη καί τό σφράγισμα .\n5. Οι ομιλητές δαιμονοποιούν τό κράτος, διαστρέφουν τήν Αποκάλυψη καί τούς Αγίους πατέρες τής Ορθοδόξου Εκκλησίας !\n6. Οι διοργανωτές, διδάσκοντας πώς όποιος πάρει ΑΦΜ καί ΑΜΚΑ πάει στην κόλαση, γίνονται αίτιοι τής εξαθλίωσης καί τού θανάτου πολλών παιδιών καί ενηλίκων, λόγω τής αποχής τούς από τήν εργασία καί τήν ιατροφαρμακευτική περίθαλψη !\nΟ Αγώνας κατά τού Χαράγματος τού Αντιχρίστου καί τών ηλεκτρονικών ταυτοτήτων μέ τόν 666, γίνεται από τους Ορθοδόξους Χριστιανούς, μαζί μέ Χριστιανούς καί όχι μέ πλανεμένους πού προσκυνούν όλη τήν ημέρα τόν Διάβολο μεταμορφωμένο σέ « Χριστό »... .\nΣτῶμεν Καλῶς λοιπόν !\nΕτικέτες ΑΜΚΑ, ΑΦΜ, Ηλεκτρονικές ταυτότητες 666, Κάρτα πολίτη, Παλαιοημερολογίτες


Με ταχείς ρυθμούς το δύσκολο έργο της ταυτοποίησης | Η Εφημερίδα των Συντακτών\nΕικόνα «μαζικής καταστροφής», «πρωτόγνωρη», «δύσκολη, με πολλές απανθρακώσεις που είναι δύσκολες, και η αναγνώριση που είναι ακόμη πιο δύσκολη». Αυτή είναι η εικόνα με τις σορούς των νεκρών από την πυρκαγιά στο Μάτι που αντίκρισαν οι πλέον εξειδικευμένοι και εξοικειωμένοι με τον θάνατο ιατροδικαστές, που όμως, απ’ ό,τι λένε, ούτε οι ίδιοι «δεν αντέχουν».\n«Μαζική καταστροφή». Με τις δύο αυτές λέξεις περιέγραψε την εικόνα ο Νίκος Καρακούκης, προϊστάμενος της Ιατροδικαστικής Υπηρεσίας Αθηνών, μιλώντας στην «Εφ.Συν». «Συλλυπητήρια και αμέριστη συμπάθεια στις οικογένειες. Δεν βάζουμε μέσα να δουν τέτοια εικόνα οι συγγενείς. Δεν αντέχουν. Εδώ δεν αντέχουμε εμείς. Μπαίνουμε και βγαίνουμε. Δεν μπορεί να εξοικειωθεί ένας άνθρωπος ψυχικά με τον θάνατο. Και τέτοιου είδους θάνατο, ειδικά όταν έχεις και μικρά παιδιά», μας λέει ο προϊστάμενος της Ιατροδικαστικής Υπηρεσίας Πειραιά, Ηλίας Μπογιώκας.\nΤα περισσότερα θύματα της πυρκαγιάς κάηκαν μέσα στις φλόγες ή πνίγηκαν στη θάλασσα, λέει ο Ν. Καρακούκης. «Λέγεται ότι ήταν πολλά παιδιά. Κάθε φορά λέμε “πρώτη φορά συνέβη”. Αυτή τη φορά όντως συνέβη πρώτη φορά σε συναίσθημα» συμπληρώνει ο Ηλ. Μπογιώκας. «Μεγάλοι άνθρωποι, παιδιά από κατασκηνώσεις, τουρίστες, πραγματικά υπάρχει μεγάλη αντίθεση στην ψυχική διάθεση: από τη χαρά του καλοκαιριού στη λύπη που ζούμε όλοι μας» προσθέτει.\nΟ ιατροδικαστής Νίκος Καλογριάς συμμετέχει και αυτός στη νεκροτομή-νεκροψία και ταυτοποίηση των θυμάτων της φωτιάς. «Υπάρχουν σε μεγαλύτερο βαθμό πλήρεις απανθρακώσεις και δυστυχώς σε μερικές περιπτώσεις υπάρχουν μόνο τμήματα ανθρώπινων σωμάτων. Κι εκεί είναι ακόμα πιο δύσκολα τα πράγματα. Θα είμαστε εδώ όλες τις ημέρες και όλες τις νύχτες μέχρι να τελειώσουμε. Μόλις ταυτοποιούνται οι σοροί θα παραδίνονται στους συγγενείς. Να μειωθεί κάπως ο πόνος των ανθρώπων», μας εξηγεί.\nΧθες έγινε συγκέντρωση των σορών στο Νεκροτομείο Σχιστού. Μεταφέρθηκαν εκεί οι επιστήμονες της Οδοντιατρικής Σχολής και του Εργαστηρίου Ιατροδικαστικής-Τοξικολογίας του Πανεπιστημίου Αθηνών, οι ιατροδικαστές των Αθηνών και του Πειραιά και οι επιστήμονες της Διεύθυνσης Εγκληματολογικών Ερευνών της Αστυνομίας.\nΞεκίνησε από το Σχιστό η διαδικασία αναγνώρισης σε όσα θύματα δεν ήταν απανθρακωμένα, εξήγησε μιλώντας στην «Εφ.Συν.» ο δρ Γρηγόρης Λέων, πρόεδρος της Ελληνικής Ιατροδικαστικής Εταιρείας. Η διαδικασία αυτή είναι εύκολη σχετικά και θα ολοκληρωθεί γρήγορα, σημειώνει, αφού γίνεται με φωτογραφίες ή με οδοντιατρική εξέταση. «Το πρόβλημα είναι με τις απανθρακωμένες σορούς» τονίζει. Ολες οι νεκροτομές-νεκροψίες των ανθρώπων που κάηκαν στη φωτιά θα γίνουν στο Γουδί, στο Εργαστήριο Ιατροδικαστικής και Τοξικολογίας του Πανεπιστημίου Αθηνών, όπως αποφασίστηκε. Εκεί θα συνεργαστούν οι οδοντίατροι με τους ιατροδικαστές και τους εγκληματολόγους.\nΟι οδοντίατροι θα κάνουν την οδοντιατρική εξέταση, μια εξέταση που, παρ’ όλο που είναι γρήγορη στην ταυτοποίηση, προϋποθέτει την ύπαρξη πανοραμικής ακτινογραφίας που σπάνια έχουμε στη διάθεσή μας, επισημαίνει ο δρ Λέων. Το επόμενο βήμα είναι η εξέταση του DNA των θυμάτων και παράλληλα καλούνται οι συγγενείς των αγνοουμένων για να δώσουν δείγμα του δικού τους DNA και να προχωρήσει η ταυτοποίηση συγκρίνοντας τα DNA θυμάτων και των οικογενειών τους.\nΟ τρόπος λήψης δείγματος DNA από τα απανθρακωμένα σώματα είναι πάρα πολύ συγκεκριμένος, λέει ο δρ Λέων. Δεδομένου ότι έχουν χαθεί όλα τα μαλακά μόρια, δηλαδή ο μυϊκός ιστός, και δεν μπορεί να αξιοποιηθεί, συνήθως παίρνουμε τμήμα του μηριαίου οστού ή, αν έχει θρυμματιστεί, κάποιου μεγάλου οστού. Ακόμα και στα θύματα που βρέθηκαν σφιχταγκαλιασμένα δεν υπάρχει πρόβλημα αφού παίρνουμε από το οστό, σημειώνει.\nΓια τους ιατροδικαστές -εξηγεί- κάποιες πληροφορίες που αξιοποιούνται από τις αρχές, όπως ένα θύμα που βρέθηκε δίπλα σε ένα αυτοκίνητο με τον τάδε αριθμό κυκλοφορίας ή έφερε ταυτότητα με τον τάδε αριθμό, είναι δευτερεύουσας σημασίας. «Υποχρεωτικά προχωράμε σε εξέταση του DNA. Σε κάθε περίπτωση στην απανθράκωση γίνεται DNA, αφού τα μόνα που μπορούμε να προσδιορίσουμε είναι, για παράδειγμα, το φύλο, το ύψος».\nΤα δείγματα DNA -των νεκρών και των συγγενών τους- θα παραλάβει η Διεύθυνση Εγκληματολογικών Ερευνών και θα πάνε στο εργαστήριο της αστυνομίας. Από σήμερα ξεκινούν οι νεκροτομές με γρήγορους ρυθμούς, που στη γλώσσα των ιατροδικαστών σημαίνει 10-15 την ημέρα τουλάχιστον. Με ασφάλεια, λέει ο δρ Λέων, να μη γίνουν λάθη, με σιγουριά.\nΟι ιατροδικαστές θα... τρέξουν για να ολοκληρώσουν τις διαδικασίες της νεκροτομής, νεκροψίας και ταυτοποίησης. Ωστόσο η δουλειά είναι αρκετή. «Εχουμε μπροστά μας 68 σορούς. Θα κάνουμε τα πάντα να ολοκληρωθεί η διαδικασία μέσα στο επόμενο τριήμερο» λέει ο Ν. Καλογριάς. «Πιστεύουμε ότι μέχρι το Σάββατο θα έχουμε τελειώσει» επισήμανε ο Ν. Καρακούκης. Αλλά χρειάζεται προσοχή, «δεν πρέπει να γίνει υπό την πίεση του χρόνου. Μπορεί να πάρει λίγο χρόνο παραπάνω, αλλά πρέπει να το κάνουμε σωστά γιατί και οι συγγενείς περιμένουν τις σορούς» τονίζει ο Ν. Καλογριάς.


Οφείλουν να πάρουν θέση όλοι οι Ιεράρχες για το όνομα των Σκοπίων… - Ξυπνήστε ρε\n1/20/2018 12:45:00 μ.μ.\n«Στο ερώτημά σας “Γιατί χρειαζόταν η τοποθέτηση της Εκκλησίας στο Σκοπιανό;” η απάντησή είναι: Για να ξυπνήσετε, κύριε Ευγενίδη, και εσείς και κάποιοι άλλοι που, όπως κι εσείς, δεν έχουν καταλάβει το ζήτημα των ονομάτων για τις Ιστορικές χώρες όπως είναι η πατρίδα σας, είναι ουσιώδες. Η Εκκλησία οφείλει να έχει γνώμη. Άλλωστε, Εκκλησία είσαστε και εσείς και εγώ, κύριε Ευγενίδη, καθώς και ο κ. Ριζόπουλος ο οποίος, όμως, δεν συμπαθεί αυτούς που έχουν διαφορετική άποψη ή γνώμη. Εσείς, κύριε Ευγενίδη, γιατί έχετε γνώμη; Γιατί κάνετε τοποθέτηση για την μακεδονική ονομασία; Από πού αντλείτε αυτό το δικαίωμα; Αν με τον όρο Εκκλησία, εννοείτε εσφαλμένα βέβαια, ότι Εκκλησία είναι μόνον οι διάκονοι, οι ιερείς, οι αρχιμανδρίτες και οι επίσκοποι, γιατί θεωρείτε ότι αυτοί που είναι και Έλληνες πολίτες όπως και εσείς και εγώ, δεν πρέπει να έχουν γνώμη; Ποιούς Νόμους και ποιά άρθρα του Συντάγματος επικαλείσθε; Εγώ, αντίθετα με εσάς και τον διαχειριστή της ιστοσελίδας κύριο Σπ. Ριζόπουλο, θεωρώ τόσον ότι η Εκκλησία, όσον και οι λειτουργοί της και πρέπει και μπορούν να έχουν λόγο και να τον εκφράζουν δημόσια, όπως κάνετε σήμερα εσείς με την δημοσίευση του - κατά τα άλλα καλογραμμένου - άρθρου σας. Εγώ, ατυχώς, δεν έχω αυτό το δικαίωμα διότι, ως αντιφρονών, ο διαχειριστής της ιστοσελίδας δεν μου χορηγεί αυτό που εσείς δύνασθε να ασκείτε: να γράφετε και να στηρίζετε την δική σας άποψη, που μπορεί να είναι και λανθασμένη! Κανείς μας, κύριε Ευγενίδη , δεν κατέχει την απόλυτη Αλήθεια ..»!!\nΤΑΚΗΣ ΚΟΚΚΙΝΗΣ 20 Ιανουαρίου 2018 - 1:46 μ.μ.\nΜΕ ΑΝΙΠΑΡΚΤΟ ΑΡΧΙΕΠΙΣΚΟΠΟ........ΤΙ ΠΕΡΙΜΕΝΕΙΣ.......ΠΟΥΣΕ.....ΧΡΙΣΤΟΔΟΥΛΕ..........\nΑνώνυμος 20 Ιανουαρίου 2018 - 2:06 μ.μ.\nκριμα πολυ κριμα ο ιερωνυμος να ακολουθει τη φωνη του πολιτικου φορεα που ανηκει και δεν ακολουθει τη φωνη του ΘΕΟΥ\nΦΩΝΗ ΛΑΟΥ ΟΡΓΗ ΘΕΟΥ μικροψυχε ω! δυστυχια μας! αρχιεπισκοπε\nνα σε φτυσουμε να μην σε ματιασουμε\nΑνώνυμος 20 Ιανουαρίου 2018 - 2:14 μ.μ.\nΤΑΚΗΣ ΚΟΚΚΙΝΗΣ20 Ιανουαρίου 2018 - 1:46 μ.μ.\nΑΝΑΖΗΤΕΙΣ 1,46 ΗΡΩΕΣ ΕΚΕΙ ΠΟΥ ΔΕΝ ΜΠΟΡΕΙ ΝΑ ΥΠΑΡΧΟΥΝ.\nΟ ΚΑΝΑΠΕΣ, Η ΚΟΙΛΙΟΔΟΥΛΕΙΑ, ΤΟ ΑΛΚΟΟΛ, Η ΤΡΥΦΗΛΗ ΖΩΗ ΔΕΝ ΠΑΡΑΓΟΥΝ ΗΡΩΕΣ.\nΗΡΩΑΣ ΔΕΝ ΜΠΟΡΕΙ ΝΑ ΓΙΝΕΙ ΑΥΤΟΣ ΠΟΥ ΕΠΕΛΕΞΕ ΤΗΝ ΣΙΓΟΥΡΙΑ ΤΟΥ ΔΗΜΟΣΙΟΥ, ΜΕ ΤΟΝ ΠΑΧΥΛΟ ΜΙΣΘΟ, ΤΑ ΕΞΤΡΑ, ΤΗΝ ΠΟΛΥΤΕΛΕΙΑ ΕΝΟΣ ΜΕΓΑΡΟΥ ΓΙΑ ΚΑΤΟΙΚΙΑ, ΜΙΑΣ ΠΑΝΑΚΡΙΒΗΣ ΛΙΜΟΥΖΙΝΑΣ,\nΑΥΤΟΣ ΠΟΥ ΦΟΡΑ ΑΚΡΙΒΑ ΦΟΡΕΜΑΤΑ ΚΑΙ ΚΟΣΜΗΜΑΤΑ,\nΠΟΥ ΔΕΧΕΤΑΙ ΧΕΙΡΟΦΙΛΗΜΑΤΑ.\nΗΡΩΑΣ ΜΠΟΡΕΙ ΝΑΝΑΙ ΕΝΑΣ ΤΑΠΕΙΝΟΣ,\nΠΟΥ ΑΓΩΝΙΖΕΤΑΙ ΓΙΑ ΝΑ ΜΕΓΑΛΩΣΕΙ, ΣΠΟΥΔΑΣΕΙ, ΑΠΟΚΑΤΑΣΤΗΣΕΙ ΤΑ ΠΑΙΔΙΑ ΤΟΥ.\nΣΤΕΚΕΤΑΙ ΣΤΗΝ ΟΥΡΑ ΤΗΣ ΣΤΑΣΗΣ, ΤΟΥ ΙΚΑ,\nΠΟΥ ΔΕΝ ΞΕΡΕΙ ΤΙ ΤΟΥ ΞΗΡΩΝΕΙ.\nΑΥΤΟΣ ΠΟΥ ΕΧΕΙ ΤΟ ΑΓΧΟΣ ΓΙΑ ΤΟ ΜΕΡΟΚΑΜΑΤΟ,\nΜΗΠΩΣ ΚΑΙ ΜΕΙΝΕΙ ΑΝΕΡΓΟΣ.\nΑΥΤΟΣ ΠΟΥ ΒΛΕΠΕΙ ΤΗΝ ΣΥΝΤΑΞΗ ΤΟΥ,\nΠΟΥ ΠΗΡΕ ΜΕΤΑ ΑΠΟ 35,40 ΧΡΟΝΙΑ ΣΚΛΗΡΗΣ ΕΡΓΑΣΙΑΣ,\nΟΛΟ ΝΑ ΛΙΓΟΣΤΕΥΕΙ.\nΗΡΩΑΣ ΜΠΟΡΕΙ ΝΑΝΑΙ ΕΝΑΣ ΕΠΙΧΕΙΡΗΜΑΤΙΑΣ\nΠΟΥ ΕΡΓΑΖΕΤΑΙ ΔΩΔΕΚΑ ΚΑΙ ΠΑΡΑΠΑΝΩ ΩΡΕΣ ΤΗΝ ΗΜΕΡΑ.\nΑΥΤΟΣ ΠΟΥ ΔΙΝΕΙ ΕΡΓΑΣΙΑ ΣΕ ΑΛΛΟΥΣ,\nΠΛΗΡΩΝΕΙ ΦΟΡΟΥΣ, ΕΙΣΦΟΡΕΣ, ΕΝΦΙΑ, ΣΥΜΒΑΛΛΕΙ ΕΤΣΙ ΣΤΑ ΔΗΜΟΣΙΑ ΟΙΚΟΝΟΜΙΚΑ,\nΑΓΩΝΙΑ ΜΗΠΩΣ ΚΑΙ ΧΡΕΟΚΟΠΗΣΕΙ,\nΧΑΣΕΙ ΤΗΝ ΠΕΡΙΟΥΣΙΑ ΤΟΥ,\nΠΕΙΝΑΣΕΙ ΑΥΤΟΣ ΚΑΙ Η ΟΙΚΟΓΕΝΕΙΑ ΤΟΥ.\nΑνώνυμος 20 Ιανουαρίου 2018 - 3:08 μ.μ.\nΗΡΩΑΣ ΕΙΝΑΙ Ο ΕΛΛΗΝΑΣ ΠΟΥ ΑΝΕΧΕΤΑΙ ΠΡΟΣ ΧΑΡΙΝ ΤΗΣ ΠΑΤΡΙΔΑΣ ΤΟΥ\nΤΟΥΣ ΠΡΟΔΟΤΕΣ ΚΑΙ ΤΟΝ ΑΡΧΙΕΠΙΣΚΟΠΟ ΙΕΡΩΝΥΜΟ ΑΥΤΟ ΤΟ ΜΟΥΛΑΡΙ ΠΟΥ\nΕΝΑΝΤΙΩΝΕΤΑΙ ΣΤΗ ΒΟΥΛΗΣΗ ΕΝΟΣ ΟΛΟΚΛΗΡΟΥ ΛΑΟΥ\nΑνώνυμος 20 Ιανουαρίου 2018 - 3:19 μ.μ.\nΝΑΣΑΙ ΕΣΥ ΑΣΕΒΕΣΤΑΤΕ, ΑΘΕΕ.\nΟ ΑΡΧΙΕΠΙΣΚΟΠΟΣ ΕΚΛΕΓΕΤΑΙ ΜΕ ΤΗΝ ΣΥΝΔΟΔΡΟΜΗΝ ΚΑΙ ΠΑΡΟΥΣΙΑΝ ΤΟΥ\nΑΓΙΟΥ ΠΝΕΥΜΑΤΟΣ ΚΑΙ ΟΦΕΙΛΟΥΜΕ ΝΑ ΤΟΝ ΣΕΒΟΜΑΣΤΕ,


«Μαζί Σου Χορεύω»: Καινούριο Single και Video Clip για τους 719 | Hit Channel\n«Μαζί Σου Χορεύω»: Καινούριο single και video clip για τους 719\n«Μαζί Σου Χορεύω», τραγουδούν οι 719 στη νέα κυκλοφορία τους.\nΝα χορέψουμε μαζί τους, μας καλούν οι 719 με ένα ρυθμικό και καλοκαιρινό single που μόλις κυκλοφόρησε από την Panik Records.\nΟι 719 ιδρύθηκαν το καλοκαίρι του 2009 με σκοπό να εκφράσουν σκέψεις, ανησυχίες και βιώματα μέσα από τη μουσική τους. Το Δεκέμβριο του 2013 ανανεώθηκαν και έφτασαν στον τελικό σχηματισμό τους. Δύο νέα μέλη αντικαθιστούν δυο παλιά και θέτουν νέα όνειρα και προσδοκίες.\nΈχοντας στο ενεργητικό τους τραγούδια που αγάπησε το κοινό, sold out εμφανίσεις και συνεργασίες με μεγάλα ονόματα της ελληνικής δισκογραφίας, τα τέσσερα ταλαντούχα αγόρια «ξαναχτυπούν» με το τραγούδι «Μαζί Σου Χορεύω», που ξεσηκώνει με το ρυθμό του.\nΟ Χρήστος, ο Αντώνης, ο Γιώργος και ο Νίκος «έστησαν» για το video clip ένα μοναδικό πάρτι, με αγόρια, κορίτσια, «άρωμα» καλοκαιριού και πολύ χορό, υπό τη σκηνοθετική ματιά του Γιώργου Μπενιουδάκη.\nΤο «Μαζί Σου Χορεύω», σε στίχους Χρήστου Ζωτιάδη και μουσική του ίδιου και του Νώντα Εμμανουηλάκη, κυκλοφορεί σε όλα τα ψηφιακά καταστήματα μουσικής από την Panik Records.\nΤο γκρουπ των 719 μόλις ξεκίνησε τις εμφανίσεις του στο «Fantasia», στο πλευρό του Κωνσταντίνου Αργυρού και του ΝΙΝΟ.\nΤους 719 αποτελούν ο Χρήστος Ζωτιάδης στο τραγούδι, ο Νίκος Χαλκίδης στις κιθάρες, ο Andy R. McCormick στα ντραμς, ο Γιάννης Σώκιαλης στο μπάσο και ο Γιώργος Ρεντόπουλος στα πλήκτρα.


Champions League: Θα γίνουν... παγοκολόνες οι παίκτες της Ντιναμό και της Μπάγερν! (pics) - Sportsking.gr\nChampions League: Θα γίνουν… παγοκολόνες οι παίκτες της Ντιναμό και της Μπάγερν! (pics)\nΠολική είναι η θερμοκρασία στην Ουκρανία στο παιχνίδι του Champions League μεταξύ της Ντιναμό Κιέβου και της Μπάγερν Μονάχου.\nΕίναι ο εφιάλτης πολλών ομάδων στο Champions League. Όταν πρέπει να ταξιδέψουν προς την Ανατολή και συγκεκριμένα προς τη Ρωσία ή την Ουκρανία γνωρίζουν πως οι θερμοκρασίες που θα συναντήσουν δεν θα είναι και οι καλύτερες. Ναι μεν οι παίκτες της Μπάγερν Μονάχου να ξέρουν από πρώτο χέρι τι πάει να πει κρύο. Αλλά τέτοια εικόνα δύσκολα θα έβλεπαν σε αγώνα της Bundesliga.\nΑπό την άλλη εκείνοι της Ντιναμό Κιέβου έχουν μάθει να ζουν με το κρύο και το χιόνι έξω από την πόρτα τους. Το «Ολιμπίνσκι» λίγο πριν τη σέντρα του αγώνα είχε πάνω του αρκετό χιόνι. Παρόλα αυτά οι διαιτητές της αναμέτρησης έδωσαν κανονικά το ΟΚ για να ξεκινήσει το ματς.\nΑπό τις φωτογραφίες και μόνο φαίνεται ότι οι ποδοσφαιριστές των δύο ομάδων όσο και αν τρέξουν σίγουρα θα… ξεπαγίασουν. Οπότε μένει να δούμε με ποιους τρόπους θα προσπαθήσουν να νικήσουν και τους αντιπάλους τους, αλλά και τον χιονιά.\nIt’s a winter wonderland at Dynamo Kyiv vs. Bayern 🥶 pic.twitter.com/KYXZCNBG67


StergioG ®: Έλληνες πολιτικοί και δανειστές ευθύνονται για την τραγωδία της ελληνικής οικονομίας\nΟμολογία ΔΝΤ για λάθη, πιέσεις και αστοχίες - Πέσαμε έξω σε όλα, δεν αλλάζουμε τίποτα\nΗ έκθεση του Ανεξάρτητου Γραφείου Αξιολόγησης του ΔΝΤ (Independent Evaluation Office-IEO) είναι μία ισχυρότατη απόδειξη πως η χώρα μας οδηγήθηκε στο Μνημόνιο, αντί να ενεργοποιηθούν άλλες διεργασίες που θα έσωζαν την οικονομία και θα τερμάτιζαν μία οικονομική κρίση που διαρκεί μέχρι σήμερα. Συνοδεύεται από 14 άλλα κείμενα, τα οποία ρίχνουν φως στην ελληνική οικονομική τραγωδία.\nΣτην έκθεση αναφέρεται ότι πριν ακόμη αποφασιστεί επίσημα η συμμετοχή του Ταμείου στο λεγόμενο Ελληνικό Πρόγραμμα, οι αξιωματούχοι του είχαν καταλήξει στο πολύ ορθό συμπέρασμα ότι το ελληνικό χρέος δεν ήταν βιώσιμο. Αναφέρουν ακόμα ότι «διέγνωσαν» τη μεγάλη πιθανότητα να μην είναι βιώσιμο ακόμη και αν η τότε κυβέρνηση εφάρμοζε κατά γράμμα το πρόγραμμα, το οποίο βεβαίως τότε χαρακτηρίστηκε «ελαφρύ».\nΜετά τα παραπάνω, το Ταμείο, του οποίου ηγείτο ο Ντομινίκ Στρος-Καν, αποφάσισε επιλέγοντας αδιαφανείς διαδικασίες να τροποποιήσει το δεύτερο από τα τέσσερα κριτήρια που προέβλεπαν τη δυνατότητα παροχής ειδικής χρηματοδότησης.\nΟι συντάκτες της έκθεσης γράφουν ότι η διαδικασία τροποποίησης των κανονισμών του ΔΝΤ παρέκκλινε σημαντικά από τις συνήθεις πρακτικές του Διεθνούς Οργανισμού. Για να πούμε τα πράγματα με το όνομά τους, επρόκειτο περί μίας απάτης για να παραβιαστεί το Καταστατικό και να δοθούν τα δανεικά στην Ελλάδα. Στην επίμαχη συνεδρίαση παραβρέθηκε και ο νομικός σύμβουλος του Ταμείου, που φαίνεται να «μαγείρεψε» την απάτη, εκτελώντας βεβαίως εντολές. Απουσίασε ο Στρος Καν, ενώ προήδρευσε ο τότε αντιπρόεδρος Τζον Λίπσκι.\nΣύμφωνα με την έκθεση, μέλη του διοικητικού συμβουλίου του ΔΝΤ ανέφεραν στους ερευνητές του IEO ότι η τροποποίηση αυτή ήταν κρυμμένη μέσα σε μια πρόταση για να μη γίνει εύκολα αντιληπτή. Διαβάζοντας ο αναγνώστης την έκθεση εύκολα αντιλαμβάνεται ότι η γενική διεύθυνση του Ταμείου και τα στελέχη που γνώριζαν δεν ενημέρωσαν με επάρκεια τα μέλη του Δ.Σ. για τους πραγματικούς κίνδυνους που θα προέκυπταν από την απουσία του βασικού στοιχείου των προγραμμάτων, που είναι η βιωσιμότητα του χρέους. Σε αυτό το πλαίσιο -και με τη λογική ότι ο μόνος τρόπος για να τετραγωνισθεί ο κύκλος ήταν η ειδική χρηματοδότηση- εγκρίθηκε η συμμετοχή του ΔΝΤ στο Ελληνικό Πρόγραμμα, με ποσό μεγαλύτερο που έχει δοθεί ποτέ σε χώρα σε σχέση πάντα με το ποσοστό συμμετοχής του στο Ταμείο. Ηταν τότε που, όπως αναφέρεται χαρακτηριστικά στην έκθεση, το τρένο της αναδιάρθρωσης είχε ήδη αναχωρήσει.\nΣημειώνουμε ότι το παιχνίδι για την Ελλάδα χάθηκε από τη στιγμή που το Ταμείο δέχθηκε να καλύψει τους Ευρωπαίους στο θέμα της αναδιάρθρωσης και ο κ. Παπανδρέου σιώπησε φοβούμενος τους Γερμανούς της κ. Μέρκελ και τους Γάλλους του κ. Σαρκοζί.\nΤο Ανεξάρτητο Γραφείο Αξιολόγησης και μέσω αυτού το ΔΝΤ καταγράφει για πρώτη φορά λεπτομέρειες των όσων συνέβησαν τους πρώτους μήνες του 2010 όταν η Ελλάδα όδευε (υποτίθεται) στη χρεοκοπία και προς το Μνημόνιο. Επίσης καταγράφονται και δημοσιοποιούνται τα λάθη που έγιναν για την αντιμετώπιση της ελληνικής κρίσης χρέους το 2010, και από τα οποία φαίνονται οι λάθος εκτιμήσεις, προβλέψεις και υποθέσεις. Γίνεται αναφορά στις αδικαιολόγητες υποχωρήσεις που έγιναν έναντι των Ευρωπαίων ειδικά σε σχέση με την αναδιάρθρωση του χρέους, που τελικά οδήγησαν την ελληνική οικονομία σε συρρίκνωση μεγαλύτερη απ’ ό,τι μπορούσε κανείς να φανταστεί.\nΗταν μία σειρά ηθελημένων λαθών και παραλείψεων, που αποδείχθηκε ότι δεν στόχευαν στη σωτηρία της ελληνικής οικονομίας, αλλά του δημιουργήματος της Ευρωζώνης, που στην ουσία προκάλεσε και τα προβλήματα.\nΗ γενική διευθύντρια του ΔΝΤ, Κριστίν Λαγκάρντ, που τότε ήταν η υπουργός Οικονομικών της Γαλλίας, ουσιαστικά παραδέχεται ότι η συμμετοχή του ΔΝΤ στα προγράμματα της Ευρωζώνης είχε περιορισμένη επιτυχία. Επίσης παραδέχεται ξεκάθαρα ότι η συμμετοχή του Ταμείου στο Ελληνικό Πρόγραμμα βοήθησε στην αποτροπή διάχυσης της κρίσης σε άλλες χώρες της ζώνης του Ευρώ, και επίσης δέχεται ότι κερδήθηκε χρόνος για να δημιουργηθούν οι μηχανισμοί προστασίας της Ευρωζώνης και το θεσμικό πλαίσιο αντιμετώπισης τέτοιων καταστάσεων. Με λίγα λόγια, όλα αυτά έγιναν στην πλάτη της Ελλάδας και του ελληνικού λαού με την ανοχή των ελληνικών κυβερνήσεων.\nΠαραδέχεται επίσης ότι η Ελλάδα ήταν ειδική περίπτωση, σημειώνει ότι οι αρχικοί στόχοι αναφορικά με την ανάπτυξη και την «ιδιοκτησία» του προγράμματος αποδείχθηκαν υπερβολικά αισιόδοξοι και τονίζει ότι το Πρόγραμμα χαρακτηρίστηκε από πολλαπλές πολιτικές κρίσεις, από παρεμβάσεις οργανωμένων συμφερόντων και από σοβαρότατα προβλήματα εφαρμογής. Επιρρίπτει, δηλαδή, τις μεγαλύτερες ευθύνες στις ελληνικές κυβερνήσεις, στα συνδικάτα, αλλά και σε επιχειρηματικά συμφέροντα.\nΟλα αυτά, τονίζεται, σε συνδυασμό με την τεράστια κρίση εμπιστοσύνης και τα συνεχή σενάρια Grexit, τελικά οδήγησαν σε συρρίκνωση της οικονομίας πολύ βαθύτερη από την αναμενόμενη.\nΗ κ. Λαγκάρντ αναφέρει ότι το ΔΝΤ έχει κάνει πολλαπλές εσωτερικές αξιολογήσεις και έχει πια προσαρμόσει τα προγράμματά του αναλόγως. Αναφέρει την αλλαγή των δημοσιονομικών πολλαπλασιαστών. Επίσης σημειώνει ότι το Ταμείο αντιμετωπίζει με μεγαλύτερο ρεαλισμό τη δυνατότητα και τον ρυθμό των διαρθρωτικών αλλαγών.\n«ΠΡΩΤΟΦΑΝΗΣ Η ΔΗΜΟΣΙΟΝΟΜΙΚΗ ΠΡΟΣΑΡΜΟΓΗ»\nΕπεσαν έξω οι στόχοι για έξοδο στις αγορές\nΜε βάση την έκθεση του ΙΕΟ, τις δηλώσεις της κ. Λαγκάρντ και τα 14 συνοδευτικά κείμενα, τα συμπεράσματα είναι τα εξής:\nΥπερεκτιμήθηκε η δυνατότητα της Ελλάδας να προχωρήσει σε σκληρή δημοσιονομική προσαρμογή, την οποία οι συντάκτες της έκθεσης χαρακτηρίζουν ασυνήθιστη, σε τόσο μικρό χρονικό διάστημα.\nΗ υπόθεση που έκαναν τα στελέχη του Ταμείου ότι η Ελλάδα θα μπορούσε να επιστρέψει στις αγορές στα μέσα του 2012 αποδείχθηκε λανθασμένη. Σημειώνεται ότι υποτιμήθηκαν οι βαρύτατες συνέπειες της εσωτερικής υποτίμησης, αποδείχθηκε εκτός πραγματικότητας ο στόχος για την αποδοτικότητα των ιδιωτικοποιήσεων, ενώ και η προσαρμογή δεν κατανεμήθηκε ισομερώς και δίκαια σε όλα τα στρώματα της κοινωνίας.\nΤα στελέχη του ΔΝΤ παραδέχονται εκ των υστέρων ότι αν οι υποθέσεις τότε ήταν πιο ρεαλιστικές μπορεί να είχαν γίνει χειρότερες οι προβλέψεις για το χρέος, αλλά θα είχε ανοίξει ο δρόμος για την παροχή εναλλακτικών λύσεων.\nΟι συντάκτες της έκθεσης αναφέρουν ότι το πρόγραμμα από την αρχή είχε τεράστιο ρίσκο, η πρόκληση ήταν τιτάνια και η απόφαση για συμμετοχή στο Ελληνικό Πρόγραμμα ήταν για το ΔΝΤ μια περιπέτεια δίχως προηγούμενο. Από την αρχή εσωτερικά έγγραφα του Ταμείου αποκαλύπτουν ότι το Πρόγραμμα ήταν εύθραυστο και περιορισμένες οι πιθανότητες επιτυχίας. Παρ' όλα αυτά στο ΔΝΤ προχώρησαν σε τροποποίηση του προγράμματος 18 μήνες από την έναρξή του και όχι από την πρώτη στιγμή όταν αντιλήφθηκαν ότι δεν οδηγεί πουθενά.\nΕνα άλλο συμπέρασμα είναι ότι το μέγεθος της δημοσιονομικής προσαρμογής που απαιτήθηκε από την Ελλάδα χαρακτηρίζεται πρωτοφανές για τα διεθνή αλλά και για όλα τα ιστορικά δεδομένα. H αθροιστική ύφεση που καταγράφηκε στην Ελλάδα ήταν πρωτοφανής για τις χώρες στις οποίες έχει δανείσει το ΔΝΤ, αλλά και οι λάθος εκτιμήσεις για την ανάπτυξη ήταν υπερβολικά μεγάλες.\nΠηγή: ΜΙΧΑΛΗΣ ΙΓΝΑΤΙΟΥ\nΣημείωση: Στη σελίδα του Μιχάλη Ιγνατίου υπάρχουν όλα τα σχετικά ντοκουμέντα.\nΕτικέτες αποκαλύψεις , ΔΝΤ , ΕΛΛΑΔΑ , Ιγνατίου , Οικονομία , ΠΟΛΙΤΙΚΗ


«Η αντιστάρ» του δημοσιογράφου και συγγραφέα Γιάννη Βίτσα στο Καστελόριζο και τη Ρόδο | Gpop.gr\n«Η αντιστάρ» του δημοσιογράφου και συγγραφέα Γιάννη Βίτσα στο Καστελόριζο και τη Ρόδο.\nΗ υπέροχη αληθινή ιστορία ανθρωπιάς, τρυφερότητας, στοργής και αλτρουισμού θα λάβει χώρα στις οχτώ το βράδυ, της 4ηςΑυγούστου με εκλεκτούς καλεσμένους στο πάνελ ομιλητών. Η πολυκύμαντη, αντισυμβατική ζωή της ηθοποιού του μουσικού θεάτρου, δοσμένη με συγκίνηση και ευαισθησία από την πένα του δημοσιογράφου Γιάννη Βίτσα, ταξιδεύει στο ανατολικότερο άκρο της Ελλάδας. Για το βιβλίο και την προσωπικότητα της ιδιαίτερα ενδιαφέρουσας γυναίκας θα μιλήσουν μία σειρά από ξεχωριστούς ανθρώπους.\nΓια το βιβλίο του θα μιλήσουν ο Ολυμπιονίκης Γιώργος Χειμωνέτος, η ΑναστασίαΚορινθίου και ο Μιχάλης Δαρδανελιώτης ενώ αποσπάσματα θα διαβάσει η ηθοποιός Χριστίνα Πάγκαλη «Αισθάνομαι ιδιαίτερη χαρά και τιμή που έχω την ευκαιρία στα πλαίσια της έκθεσης «Ανέγνωρες Μορφές της Παναγίας -Μήτηρ αγνεύουσα και παρθένος θηλάζουσα» της Ελένης Αντωνάκη να παρουσιάζω τη βιογραφία της Κάκιας Κοντοπούλου σε ένα μοναδικό τόπο με ειδικό συμβολισμό, το Καστελόριζο. Λίγα εικοσιτετράωρααργότερα ακολουθεί η εκδήλωση της Ρόδου. Συνοδοιπόροι μου θα είναι μία σειρά λατρεμένων φίλων. Η χωρίς όρους αγάπη που πραγματεύεται σε κάθε σελίδα του το βιβλίο, γίνεται πράξη αυτή την φορά μέσα από την ανοιχτή αγκαλιά ξεχωριστών ακριβών ανθρώπων που ταξιδεύουν μαζί μου το όνειρό μου» τονίζει ο Γιάννης Βίτσας.\nΠΟΙΑΕΙΝΑΙ Η ΑΝΤΙΣΤΑΡ\nΟι πόρτες έκλεισαν στο άκουσμα των πολιτικών τους φρονημάτων. Ο πατέρας της πεθαίνει, εκείνη φυλακίζεται, ο αδερφός της εξορίζεται στην Μακρόνησο. Η τύχη της όμως δεν την εγκαταλείπει. Μετατρέπεται σε φύλακα-άγγελό που αγκαλιάζει με λαχτάρα κάθε όνειρο και ελπίδα της. Ο χορός, αποτελεί τη μοναδική διέξοδο στις οδυνηρές στιγμές της. Μερικά χρόνια αργότερα έρχεται το θέατρο και μαγεύεται από τον κόσμο του! Η Μαρίκα Κοτοπούλη, της προσφέρει την ευκαιρία να συναντηθεί με το πεπρωμένο της. Τα 14 έτη που ακολουθούν είναι γεμάτα από τη γέννηση της δημιουργίας. Με πάθος και ενθουσιασμό υποδέχεται κάθε πολύτιμη εμπειρία.\nΒρίσκεται επί σκηνής με τους ογκόλιθους του μουσικού θεάτρου. Σ. Βέμπο, Γ. Βασιλειάδου, Ρ.Βλαχοπούλου, Ο. Μακρή, Μ. Φωτόπουλο, Κ. Χατζηχρήστο, Β. Αυλωνίτη, Λ. Διαννέλο,Γ. Μουζάκη, Γ. Γκιωνάκη, Ν. Ρίζο, Μ. Νέζερ. Συνταξιδεύει με τους ηθοποιούς τηςγενιάς της, Κ. Βουτσά, Δ. Στυλιανοπούλου, Ρ. Διαλυνά, Κ. Γώγου, Μ. Καραγιάννη,Ά. Ματζουράνη, Σ. Βρανά, Α. Μπάρκουλη.Αντισυμβατική.Απεχθάνεται τη ματαιοδοξία, απορρίπτει και περιφρονεί κάθε είδους έπαρση,αλαζονεία και ναρκισσισμό.\nΟ βιομήχανος Αλέκος Δενδρινός την ερωτεύεται παθολογικά. Επί δύο χρόνια του αρνείται κάθε πρόταση γάμου. Η ευφυΐα και η αλήθεια του στο τέλος την κερδίζουν και δέχεται να παντρευτούν. Η αγάπη τους όμως δεν νικά την κατάθλιψη, τον αλκοολισμό και την εμμονή του στον τζόγο. Εκείνος αυτοκτονεί 40 χρόνια μετά και η ίδια βυθίζεται στην άβυσσο του πόνου. Κληρονομεί ένα ιδιωτικό νησί και έρχεται αντιμέτωπη με τη μαφία. Την πολεμούν ανελέητα. Τη θέλουν νεκρή μα δεν τους κάνει το χατίρι.\nΠαλεύει και τους κερδίζει. Μετο ίδιο πείσμα τα τελευταία δύο χρόνια δίνει μία ακόμη μάχη, αυτή της αιμοκάθαρσης. Άλλωστε μόνο το τετελεσμένο ξεκουράζει τους πολεμιστές. Μία υπέροχη αληθινή ιστορία ανθρωπιάς, τρυφερότητας, στοργής και αλτρουισμού. Ποιος είναι ο Γιάννης Βίτσας Ο Γιάννης Βίτσας γεννήθηκε στην Αθήνα. Ξεκίνησε την πορεία του στη δημοσιογραφία το 1997, φοιτητής ακόμα στη δημοσιογραφική σχολή, στον δημοτικό ραδιοφωνικό σταθμό Ξένιος.\nΕπέστρεψε στην Ελλάδα το 2003 και εργάστηκε στην εφημερίδα«Espresso». Ακολούθησαν τα μηνιαία περιοδικά «Vitrine», «Money end life», και η εφημερίδα «Οκόσμος του Επενδυτή».\nΑπό το 2007 έως το2009 δουλεύει στην ΕΡΤworld στο πρόγραμμα «Ελληνικό πανόραμα» και συνεργάζεται με τα περιοδικά «Avanti», «Tivo», «Λοιπόν», και «Νύφη». Το 2009 βρίσκεται στον ραδιοφωνικό σταθμό Αθήνα 9,84 ενώ ξεκινά η συνεργασία του με τα περιοδικά του ομίλου Λυμπέρη. «Εγώ weekly» -όπου και υπήρξε αρχισυντάκτης για τρία χρόνια-, «Hello», «Life end style», «7ημέρες tv»,και «Τηλεκοντρόλ». Παράλληλα συνεργάζεται με την εφημερίδα «Πρώτοθέμα».\nΤα τελευταία έξι χρόνια ασχολείται με μεγάλα project επικοινωνίας, ενώ γράφει για τα περιοδικά «Hello» «7ΜΕΡΕΣTV» και «Gala». Το 2018 δούλεψε για το τηλεοπτικό πρόγραμμα «Εμείς» του «Εpsilon»Έχει συναντηθεί με περισσότερες από 2500 προσωπικότητες της πολιτικής, κοινωνικής και καλλιτεχνικής ζωής κάνοντας συνεντεύξεις. Η «Αντιστάρ» είναι το πρώτο από μία σειρά μυθιστορηματικών βιογραφιών που πρόκειται να εκδοθούν.\nΠτήσεις τουρκικών F-16 πάνω από Καστελόριζο,…\nΟ δημοσιογράφος που πήρε την συνέντευξη για τις…\nΚάτια Ταραμπανκό: “Βγήκα το τρίτο πρόσωπο που χώρισε…\nPrevious Post: Τόλης Βοσκόπουλος: Έφυγε από την ζωή ο πρίγκιπας του λαϊκού τραγουδιού\nNext Post: Χριστίνα Παππά για τα νέα μέτρα: “Είναι αντισυνταγματικό να κόβεται μόνο το νησί της Μυκόνου”


Λάθη των γονέων που θυμώνουν ένα παιδί - BORO από την ΑΝΝΑ ΔΡΟΥΖΑ - boro.gr\nΑρχική/Ψυχολογία/Real Life/Οικογένεια/Λάθη των γονέων που θυμώνουν ένα παιδί\nKαλημερα...ο γιος μου ειναι 23 χρονων φοιτητης στο τεταρτο ετος στο πολυτεχνειο ξανθης...Aπο την αρχη που περασε υπηρχαν προβληματα... Tην πρωτη χρονια δεν του αρεσε η πολη. Kλειστηκε στον εαυτο του και εχασε σχεδον ολη την χρονια. Tη δευτερη μετακομiσε σε αλλο σπιτι εδειχνε οτι ηταν καλυτερα αλλα παλι κατι τον ενοχλουσε. Fετος αποφασισε να συγκατοικησει με ενα φιλο του. αποδειχτηκε οτι δεν ταιριαζαν και πριν μερικες μερες επεστρεψε στη Θεσσαλονικη φορτωνοντας μας ευθυνες οτι για ολα φταιμε εμεις και η κακη σχεση που\nΛάθη των γονέων που θυμώνουν ένα παιδί\nKαλημερα…ο γιος μου ειναι 23 χρονων φοιτητης στο τεταρτο ετος στο πολυτεχνειο ξανθης…Aπο την αρχη που περασε υπηρχαν προβληματα… Tην πρωτη χρονια δεν του αρεσε η πολη. Kλειστηκε στον εαυτο του και εχασε σχεδον ολη την χρονια. Tη δευτερη μετακομiσε σε αλλο σπιτι εδειχνε οτι ηταν καλυτερα αλλα παλι κατι τον ενοχλουσε. Φετος αποφασισε να συγκατοικησει με ενα φιλο του. αποδειχτηκε οτι δεν ταιριαζαν και πριν μερικες μερες επεστρεψε στη Θεσσαλονικη φορτωνοντας μας ευθυνες οτι για ολα φταιμε εμεις και η κακη σχεση που ειχαμε σα ζευγαρι. Καθως και οτι παρεμβαιναμε καποιες φορες στη ζωη του. Ομολογω πως αυτο ειναι αληθεια αλλα δυστυχως οι γονεις κανουν λαθη αλλα εχοντας ομως σαν γνωμονα την αγαπη του ζητησα συγνωμη του για οτι τον εχει ενοχλησει του ειπα δειξε μου τι θελεις και οτι στη ζωη δεν κοιταμε πισω αλλα προχωραμε μπροστα. Ειναι αγριεμενος λεει οτι δεν εχει φιλους αλλα η διαισθηση μου μου λεει οτι πισω απ ολα αυτα κρυβεται οτι δεν θελει να γυρισει στη σχολη. Δεν ξερω πως να τον βοηθησω, βρισκομαι σε αδιεξοδο και προπαντων πιστευω οτι θελλει να κρυψει τα λαθη του πισω απο δικα μας λαθη τι πρεπει να κανω; Πως μπορω να τον γαληνεψω; Θα θελα πολυ να μου απαντουσατε. Σας ευχαριστω.\nΧαίρομαι που βρήκατε το θάρρος να μιλήσετε για το θέμα με το γιο σας. Καταρχάς να σας συγχαρώ για το θάρρος να ζητήσετε συγνώμη από το γιο σας για τα όποια τυχόν λάθη σας. Από όσα αναφέρετε, φαίνεται πως ο γιος σας αντιμετωπίζει θέματα τόσο με τον εαυτό του όσο και με τους άλλους τα οποία ίσως θα έπρεπε να έχουν έναν πιο ειδικό χειρισμό. Φαίνεται πως υπάρχει κάτι το οποίο τον βασανίζει και δυσκολεύεται να μιλήσει για αυτό, οπότε εσείς μπορείτε να προσπαθήσετε να δημιουργήσετε συνθήκες όπου ο γιος σας να αισθανθεί άνετα να μιλήσει στους γονείς. Προσπαθήστε να ακούσετε τι αληθινά σας λέει ο γιος σας και πως πραγματικά μπορείτε να τον βοηθήσετε. Να θυμίσω πως η απομόνωση και η παραίτηση από ο,τι μας βασανίζει δεν είναι λύση οπότε καλό θα ήταν να ωθήσετε τον γιο σας να το παλέψει κ όχι να κρύβετε γιατί μόνο με αυτόν τον τρόπο θα καταφέρει να νικήσει!


Ερμής: Από αύριο ανεβαίνουν οι ρυθμοί | Goal News Cy\nΒ' ΚΑΤΗΓΟΡΙΑΕΡΜΗΣΕρμής: Από αύριο ανεβαίνουν οι ρυθμοί\nΕρμής: Από αύριο ανεβαίνουν οι ρυθμοί\nΜετά το σημερινό ρεπό, οι εντάσεις στις προπονήσεις του Ερμή ανεβαίνουν από αύριο στο γήπεδο της Ολυμπιάδας Λυμπιών. Στην πρώτη προπόνηση απουσίαζαν ο Πορτογάλος Μάρσιο Μέιρα, οι Βραζιλιάνοι Αΐρτον Ριμπέιρο, Ούγκο Καμπράλ και ο Γάλλος Μαχαμαντού Σισοκό, που αναμένονται στην Κύπρο σύντομα.\nΣτην πρώτη προπόνηση, πέραν από όλα τα μέλη του τεχνικού τιμ, παρόντες ήταν όλοι οι Κύπριοι παίκτες, συν ο Βραζιλιάνος στόπερ Ρομπέρτο Ντίας που αγωνιζόταν στη Σλοβακία και ο Κέρτις Γιεμπλί που ήταν από πέρυσι στην ομάδα. Παρόντες ήταν και παίκτες της ομάδας Κ-19. Οι προπονήσεις θα συνεχιστούν καθημερινά στα Λύμπια έως τις 8 Ιουλίου. Σήμερα υπάρχει ρεπό.


Παράλληλα ο απερχόμενος πρόεδρος της Κομισιόν ζήτησε να σταματήσει άμεσα η εισβολή της Τουρκίας στη Συρία\nΑπό A. Xρ.\t 19:17 - 09/10/2019\nΤην απόλυτη στήριξή του εξέφρασε στην Κύπρο ο απερχόμενος πρόεδρος της Κομισιόν, για το ζήτημα των παράνομων γεωτρήσεων που πραγματοποιεί η Τουρκία στην κυπριακή ΑΟΖ, ενώ παράλληλα ζήτησε να σταματήσει άμεσα η εισβολή της Άγκυρας στη Συρία.\n«Υπάρχουν θέματα που δεν είναι πολύ κολακευτικά για την Τουρκία», είπε ο Γιούνκερ, μιλώντας στο ευρωπαϊκό κοινοβούλιο και συμπλήρωσε: «Από αυτή την άποψη είμαι Κύπριος και εκφράζω την πλήρη αλληλεγγύη με την Κύπρο». Ο απερχόμενος πρόεδρος της Κομισιόν χαρακτήρισε περίπλοκες αλλά σημαντικές τις σχέσεις της ΕΕ με την Τουρκία, σημειώνοντας ότι η Άγκυρα αποτελεί σημαντικό εταίρο για το προσφυγικό.\nΕυρωπαϊκή ΈνωσηΕυρωπαϊκή ΕπιτροπήΕυρωπαϊκό ΚοινοβούλιοΣυρίαΤουρκία\nΈτοιμος να γίνει πατέρας για έκτη φορά ο Σπανούλης(ΒΙΝΤΕΟ)\nΟΗΕ: Έκτακτη σύγκληση του Συμβουλίου Ασφαλείας αύριο Πέμπτη για την τουρκική επιχείρηση στη Συρία


Tι με ξενερώνει (περισσότερο απ΄όλα) σε μια γυναίκα… - Queen.gr\nTι με ξενερώνει (περισσότερο απ΄όλα) σε μια γυναίκα…\nΌλα αυτά τα «μην» μαζεμένα και σε καταιγιστικούς ρυθμούς σου προκαλούν πανικό και σύγχυση τέτοια που πλέον αισθάνεσαι πως δεν μπορείς να κάνει τίποτα σωστά και για κανέναν λόγο.\nΛένε ότι ο άντρας, το αγόρι, κάνει την πρώτη «επανάσταση» του απέναντι στη μάνα του. Στην πρώτη εξουσία που γνωρίζει. Ίσως γι’αυτό, τουλάχιστον προσωπικά, δεν υπάρχει τίποτα που να με ξενερώνει περισσότερο σε μια γυναίκα από το να μου κουνάει το δάχτυλο… Με τη μάνα μου, το… ξεπεράσαμε όταν φέρθηκε έξυπνα και μου έλεγε το αντίθετο από αυτό που πραγματικά ήθελε να κάνω!\nΜε τις υπόλοιπες γυναίκες της ζωής μου που το επιχείρησαν δεν καταφέραμε να βρούμε μια ισορροπία… Και μοιραία τραβήξαμε χωριστούς δρόμους.\nΒλέπεις, αυτό που ίσως στην αρχή να σου φαίνεται κάπως τρυφερό και… δασκαλίστικο, από ένα σημείο και μετά αρχίζει όχι απλά να σε κουράζει αλλά να προκαλεί αλλεπάλληλα BIG BANG μέσα στο κεφάλι σου!\nΤόσο μεγάλα και τόσα πολλά που νιώθεις σαν να ξανακάνεις τη θητεία σου για δεύτερη φορά: Παντελώς άχρηστος, δηλαδή.\nΚι όσο το αφήνεις, όσο το επιτρέπεις να συμβαίνει, τόσο περισσότερο γίνεται… «Πως οδηγείς, τρως, πίνεις, μιλάς, πλένεσαι, λούζεσαι, ντύνεσαι, περπατάς, αναπνέεις, σκέφτεσαι ετσι;»… Βάλτε όποιο ρήμα θέλετε… Ταιριάζει.\nΚαι οι μέρες, οι εβδομάδες, οι μήνες, τα χρόνια, η ζωή περνάει κι εσύ χάνεις κάθε μέρα ολοένα και περισσότερο τον εαυτό σου. Μέχρι να ξενερώσεις. Με τον άλλον. Κι εκεί, τότε, γίνονται όλα πιο ξεκάθαρα. Και πιο εύκολα. Είτε είναι η σχέση της μιας βραδιάς, είτε της μιας ζωής…\nΛες «ώπα ρε, δεν μπορεί να τα κάνω όλα λάθος…». Ξυπνάς, κοιτάς τα μούτρα σου στον καθρέφτη και πας παρακάτω…\nΤραβάς μια γραμμή και περνάς από την περίοδο της ανυποληψίας, σε αυτή της αυτοεκτίμησης. Ξανά!\nΘα σου πάρει (λίγο ή πολύ) καιρό για να ξαναβρείς τον εαυτό σου αλλά πίστεψε με όταν αυτό συμβεί δεν θα επιτρέψεις ποτέ και σε κανέναν να σου κουνήσει το δάχτυλο… Ποτέ και σε κανένα!\nΚαι επειδή οι γυναίκες το έχετε το μητρικό το ένστικτο από… κατασκευής, όσο μπορείτε αφήστε τα μαθήματα. Δεν θέλουμε δασκάλα… Γυναίκα θέλουμε. Άσε που όσο περισσότερο προσπαθείς να επιβληθείς στον άλλον, τόσο λιγότερο (αποδεικνύεις) ότι τον θαυμάζεις. Κι αυτός, ο θαυμασμός, είναι το νούμερο ένα στοιχείο του έρωτα. Το πρώτο και το κυριότερο. Μην σου πω και το καλύτερο.\nΑν δεν σου αρέσει ο τρόπος που οδηγώ, τρώω, πίνω, μιλάω, πλένομαι, λούζομαι, ντύνομαι, περπατάω, αναπνέω, σκέφτομαι, μάλλον δεν έμεινε και κάτι για να ερωτευτείς… Άρα το θέμα το έχεις εσύ και απλά πας να το φορτώσεις σε μένα… ! Γιατί μάλλον θέλεις κάποιον άλλον. Όχι εμένα…\nΟπότε ας μην χάνουμε τον χρόνο μας. Η ζωή είναι μικρή. Πάμε παρακάτω.


Υποψήφιος της Ν.Δ. στην Α' Θεσσαλονίκης ο Ν. Ταχιάος\nΣάββατο, 15 Ιουνίου 2019 12:59\nΥποψήφιος με τη Νέα Δημοκρατία στην Α’ Θεσσαλονίκης θα είναι ο Νίκος Ταχιάος, ο οποίος πριν λίγες ημέρες διεκδίκησε ανεπιτυχώς τον δημαρχιακό θώκο της Θεσσαλονίκης.\n«Ο πρόεδρος της Νέας Δημοκρατίας μου ζήτησε χθες, να είμαι υποψήφιος βουλευτής στην Α’ Θεσσαλονίκης. Πριν από λίγο απάντησα καταφατικά» έγραψε, στον προσωπικό λογαριασμό που διατηρεί στο Facebook.\n«Ομολογώ ότι δεν ήταν απλή απόφαση» έσπευσε να προσθέσει, αναγνωρίζοντας ότι «δεν βγαίνεις εύκολα από μία εκλογική μάχη, ώστε να μπεις χωρίς σκέψη σε μία επόμενη».\nΚαι συμπλήρωσε: Όμως ο Κυριάκος Μητσοτάκης είναι ένας από τους ελάχιστους ανθρώπους που εκτός από εμένα, έχει γνώση όλων των επεισοδίων της, κυρίως αυτών που εκτυλίχθηκαν πίσω από τον ορατό κόσμο των μέσων και του διαδικτύου».\nΤόνισε δε, ότι «είναι σίγουρο ότι πριν αποφασίσει να με τιμήσει με την πρότασή του, έχει μετρήσει τα πάντα σε ό,τι αφορά κι εμένα και τις δυνατότητές μου να συμβάλω στην προσπάθειά του». «Δεν μου μένει παρά να ανταποκριθώ θετικά στην εμπιστοσύνη που μου δείχνει για μία ακόμη φορά».\n«Μπαίνω λοιπόν σε έναν νέο και διαφορετικό εκλογικό αγώνα για να συμβάλω με τις δυνάμεις μου σε έναν μεγάλο σκοπό, να βοηθήσω να ανεβεί η Θεσσαλονίκη στο κύμα της πολιτικής αλλαγής που έρχεται» κατέληξε, ζητώντας την ψήφων των Θεσσαλονικιών.\nΥπενθυμίζεται ότι ο κ. Ταχιάος παρότι στον α’ γύρο των αυτοδιοικητικών εκλογών έλαβε το υψηλότερο ποσοστό ανάμεσα στους υποψηφίους, εντούτοις δεν κατάφερε να κερδίσει στον β’ γύρο, όπου ηττήθηκε από τον κ. Ζέρβα.\nΒΟΥΛΕΥΤΙΚΕΣ ΕΚΛΟΓΕΣ 2019 ΑΥΤΟΔΙΟΙΚΗΤΙΚΕΣ ΕΚΛΟΓΕΣ 2019 ΝΕΑ ΔΗΜΟΚΡΑΤΙΑ


Όχι ρε Καραμήτρο, αυτή δεν είναι η αγγλική σημαία - Libertin.gr\nby Mod 09/01/2016 25/06/2016\nΟκ, ξέρω, η πρώτη σου αντίδραση ήταν να πεις (ίσως και να γράψεις σε σχόλιο στο fb) “Libertin δεν ξέρεις τι σου γίνεται” ή και άλλα όχι τόσο κομψά.\nΑφού προσπεράσω το ότι το “Libertin” δεν είναι όνομα προσώπου αλλά η ονομασία του site, θα σου εξηγήσω γιατί με αυτή σου την αντίδραση είσαι λάθος ενώ αν σχολίασες (αφού δεν έχεις μάθει να διαβάζεις πριν να μιλάς) εκτέθηκες για την ασχετοσύνη σου.\nΗ Αγγλία δεν είναι η Μεγάλη Βρετανία. Η Αγγλία βρίσκεται στην Μεγάλη Βρετανία. Η Μεγάλη Βρετανία είναι ένα πολύ μεγάλο νησί στην δυτική Ευρώπη στα εδάφη της οποίας συγκατοικούν η Αγγλία, η Σκοτία και η Ουαλία. Οι τρεις τους συνθέτουν την Μεγάλη Βρετανία, όπως δείχνει κι ο ακόλουθος χάρτης:\nΤώρα, αν το παίξεις και λίγο ψαγμένος, θα πεις “Ξέχασες την Βόρεια Ιρλανδία”. Όχι δεν την ξέχασα. Όταν συμπεριλάβουμε στις Αγγλία, Ουαλία και Σκοτία το βόρειο τμήμα της Ιρλανδίας που βρίσκεται στο νησί απέναντι από την Μ. Βρετανία έχουμε το Ηνωμένο Βασίλειο. Να, δες και χάρτη:\nΜεγάλη Βρετανία = Η νήσος που περιλαμβάνει την Αγγλία, την Σκοτία και την Ουαλία.\nΗ σημαία της Σκοτίας είναι αυτή:\n“Καθιερώθηκε την 1η Ιανουαρίου του 1801 και έχει παραμείνει από τότε ίδια. Αποτελείται από τους σταυρούς του Αγίου Γεωργίου (Αγγλία, κόκκινο χρώμα), Αγίου Ανδρέα (Σκωτία, χιαστί λευκός σε γαλάζιο φόντο) και τον σταυρό που αποκαλείται ο σταυρός του Αγίου Πατρικίου, της ισχυρής οικογένειας της Ιρλανδίας Geraldine”\nΤώρα θα πεις “και που είναι της Ουαλίας;”\nΕδώ ένα μικρό δίκιο το έχεις. Επίσημα, όταν σχεδιάστηκε η σημαία, η Ουαλία ήταν ήδη μέρος του Αγγλικού βασιλείου. Ανεπίσημα, αφού τους είχαν και τους έκαναν ότι ήθελαν χωρίς επαναστάσεις κλπ τους είχαν “γραμμένους” κανονικότατα.\nΑΓΓΛΙΑΒΟΡΕΙΑ ΙΡΛΑΝΔΙΑΗΝΩΜΕΝΟ ΒΑΣΙΛΕΙΟΜΕΓΑΛΗ ΒΡΕΤΑΝΙΑΟΥΑΛΙΑΣΗΜΑΙΑΣΚΟΤΙΑ\nΠερνάμε ωραία με εθνίκια για χαβαλοπαρέα\nMod 01/02/2018 14/07/2020


Μάχη για Παρί Σεν Ζερμέν και Λιόν ·\nHome Entertainment Bet Μάχη για Παρί Σεν Ζερμέν και Λιόν\nΠΑΡΙ ΣΕΝ ΖΕΡΜΕΝ: Επίδειξη δύναμης και στο «Βελοντρόμ», καθώς ούτε η Μαρσέιγ κατάφερε να την σταματήσει το βράδυ της Κυριακής, παίρνοντας το διπλό με 2-1. Νωρίς μπροστά στο σκορ με τον Ιμπραϊμοβιτς στο 2′, δεν πτοήθηκε από το τέρμα της ισοφάρισης στο 25′, με τον Ντι Μαρία να λυτρώνει την ομάδα του Μπλαν στο 71′ και να την διατηρεί αήττητη στο φετινό πρωτάθλημα (22-3-0). Είναι με διαφορά η καλύτερη ομάδα στην Γαλλία και φέτος, όντας μέσα σε όλους τους στόχους, ενώ σειρά παίρνει σήμερα το κύπελλο και ένα ακόμη ντέρμπι, αυτή την φορά με την Λιόν. Δεν προέκυψαν νεότερα αγωνιστικά προβλήματα, με τον Μπλαν να προσανατολίζεται σε ορισμένες αλλαγές εντός αρχικής ενδεκάδας.\nΚακά τα ψέματα η Παρί Σεν Ζερμέν είναι ένα σκαλί πιο πάνω από τις υπόλοιπες Γαλλικές ομάδες, όμως αυτό δεν σημαίνει ότι η Λιόν δεν μπορεί να της βάλει δύσκολα. Προτιμότερο το goal/goal στο 1,75 στα προγνωστικα.\nΧωρίς προπονητή και με υπηρεσιακή τριάδα στον πάγκο παρατάχθηκε η Τρουά στο παιχνίδι του Σαββάτου με τη Μπαστιά για το πρωτάθλημα και έχασε εύκολα με 2-0 και πλέον η αποφυγή του υποβιβασμού είναι πολύ δύσκολη αφού απέχει 15 βαθμούς από την γραμμή του υποβιβασμού. Η Τρουά δεν έχει ακόμα νίκη εντός έδρας με ρεκόρ 0-6-7 και σήμερα εκτός είναι ο ηγετικός στόπερ Σονιέ και τιμωρημένος ο πολύτιμος μεσοεπιθετικός Καμύ και ο φορ Περέα (11 αγ.). Από την άλλη η Σεντ Ετιέν πέρασε με 1-4 από την έδρα της Μπορντό πραγματοποιώντας μία πολύ καλή εμφάνιση, όπως κάνει στα τελευταία ματς, πλέον βρίσκεται στην τέταρτη θέση του βαθμολογικού πίνακα ισοβαθμώντας με την τρίτη Νις. Πολλά τα προβλήματα έχει να αντιμετωπίζει η ουραγός Τρουά, το κύπελλο δεν είναι στους στόχους της, θα πρέπει να δει πως θα παραμείνει στην κατηγορία, η Σεντ Ετιέν είναι πιο ποιοτική ομάδα και μπορεί να πάρει την νίκη – πρόκριση σε απόδοση 2,05 σε απόδοση στα προγνωστικα.


Το Toyota C-HR με κάθε λεπτομέρεια | Παρουσιάσεις: Αυτοκίνητο | gazzetta.gr\nΠέμπτη, 29 Σεπτεμβρίου 2016 - 14:35\nΤο Toyota C-HR με κάθε λεπτομέρεια\nΣτο Σαλόνι Αυτοκινήτου του Παρισιού οι Ιάπωνες μας δείχνουν το C-HR και μας δίνουν πληροφορίες για το νέο τους crossover!\nTo Toyota C-HR γνωρίζαμε πως θα έρθει και είχαμε και φωτογραφίες του, όμως τώρα οι Ιάπωνες μας το παρουσίασαν με κάθε λεπτομέρεια. Θα βασίζεται στην πλατφόρμα Toyota New Global Architecture (TNGA) και θα υπάρχουν τρεις επιλογές κινητήρα. Η έκδοση που αναμένεται πως θα είναι η πιο δημοφιλής είναι εκείνη με το μοτέρ των 1.8 λίτρων, το οποίο συνδυάζεται με ηλεκτροκινητήρα και η ισχύς του συνόλου φτάνει τους 122 ίππους.\nΧάρη στην υβριδική τεχνολογία η κατανάλωση που ανακοινώνεται είναι 3,6 λίτρα ανά 100 χιλιόμετρα, ενώ εκπέμπει μόλις 82 γραμμάρια διοξειδίου του άνθρακα ανά χλμ. Ο επόμενος κινητήρας είναι ο τούρμπο βενζίνης των 1.2 λίτρων, τον οποίο έχουμε ήδη γνωρίσει και αποδίδει 116 ίππους και 185 Nm ροπής. Η συγκεκριμένη επιλογή μπορεί να συνδυαστεί είτε με ένα χειροκίνητο εξάρι κιβώτιο, είτε με ένα τύπου CVT (συνεχώς μεταβαλλόμενων σχέσεων).\nΤέλος, ένα τρίτο μοτέρ θα υπάρχει στην γκάμα ωστόσο αυτό θα είναι διαθέσιμο σε συγκεκριμένες χώρες και μάλλον, δεν θα το δούμε στην Ελλάδα. Πρόκειται για έναν κινητήρα βενζίνης των 2.0 λίτρων με ισχύ 145 αλόγων, όπου μαζί του πάει «πακέτο» το κιβώτιο CVT. Η Toyota προσπάθησε να φτιάξει ένα σύγχρονο crossover και τα κατάφερε, αφού το έχει εξοπλίσει και με την τελευταία λέξη της τεχνολογίας. Στο εσωτερικό, μια οθόνη αφής των οκτώ ιντσών προβάλλει τις ενδείξεις του συστήματος πολυμέσων (Toyota Touch 2), ενώ στο κομμάτι της ασφάλειας, βρίσκουμε σχεδόν τα πάντα.\nΤο ενεργό Cruise Control, η προειδοποίηση παρέκκλισης από τη λωρίδα κυκλοφορίας, το αυτόματο φρενάρισμα η αυτόματη λειτουργία της μεγάλης σκάλας φώτων, η προειδοποίηση για τους πεζούς και η αναγνώριση των οδικών σημάτων είναι μερικά από τα συστήματα. Οι διαστάσεις του Toyota C-HR είναι 4,36 μέτρα για το μήκος, 1,795μ για το πλάτος, 1,550μ για το ύψος, ενώ το μεταξόνιο αγγίζει τα 2,64 μέτρα. Με την προσθήκη της πρότασης της Toyota, η κατηγορία των κόμπακτ crossover (που ήδη αποτελείται από ισχυρούς «παίκτες»), αποκτά ακόμη μεγαλύτερο ενδιαφέρον από ότι πριν και περιμένουμε να δούμε και την πορεία του στην χώρα μας.


17 μετάλλια του Ν.Ο.Καλύμνου σε αγώνες στην Ιτέα 2014 – Αποτελέσματα και συγχαρητήρια Δ.Σ. - kalymniansvoice.com\nΣάββατο, 20 Σεπ 2014 - 22:32:25\n17 μετάλλια του Ν.Ο.Καλύμνου σε αγώνες στην Ιτέα 2014 – Αποτελέσματα και συγχαρητήρια Δ.Σ.\nΘέμα : Συμμετοχή του Ν.Ο.Καλύμνου σε αγώνες στην Ιτέα 2014 – Αποτελέσματα και συγχαρητήρια Δ.Σ.\nΣπουδαίες διακρίσεις και πολλά μετάλλια κατέκτησαν οι κολυμβητές της αγωνιστικής ομάδας του ΝΟ Καλύμνου , στους Περιφερειακούς αγώνες Ανοικτής Θαλάσσης που διεξήχθησαν στο κολυμβητήριο της Ιτέας το Σάββατο 30 και την Κυριακή 31 Αυγούστου. Συγκεκριμένα τα 9 παιδιά του ΝΟ Καλύμνου που ταξίδεψαν στην μακρινή Ιτέα κατέκτησαν 17 μετάλλια , 3 χρυσά ,6 ασημένια και 8 χάλκινα.\nΤα αποτελέσματα των παιδιών, μας κάνουν υπερήφανους και αυξάνουν την αίσθηση υποχρέωσης για μεγαλύτερη προσφορά προς τον σύλλογο.\nΤα μετάλλια κατέκτησαν :\n1.Μελάς Μανόλης 2 χρυσά(50μ-100μ πρόσθιο) και 1 χάλκινο(50μ ελεύθερο).\n2. Νομικάριος Νικόλαος 1 χρυσό( στα 50μ. πεταλούδα)και 1 ασημένιο(50μ ύπτιο).\n3. Τρουμουλιάρης Αντώνης 2 ασημένια(50μ ελεύθερο και 50μ πρόσθιο) και 1 χάλκινο(100μ πρόσθιο).\n4. Πατέλλη Χαρούλα 2 ασημένια(50μ-100μ ελεύθερο) και 1 χάλκινο(50μ ύπτιο)..\n5. Αλαχούζου Μαρία 1 ασημένιο(100μ ύπτιο).\n6. Γλυνάτσης Μιχάλης 3 χάλκινα(50μ πρόσθιο-50μ πεταλούδα - 100μ μικτή ατομική).\n7. Κούρος Γεώργιος 1 χάλκινο (3ος στα 100μ. ελεύθερο).\n8. Καρδούλια Σεβαστή 1 χάλκινο(3η στα 50μ. πρόσθιο).\n9.Καραφυλάκης Νικήτας 4ος στα 50μ. πεταλούδα\n10. 4η θέση στις σκυταλοδρομίες 4Χ50 ελεύθερο και 4χ50 μικτή ομαδική.\nΕπίσης ο ΝΟ Καλύμνου ήταν 4ος στη γενική βαθμολογία παίδων - παμπαίδων και 5ος στην γενική βαθμολογία με μόλις 9 κολυμβητές.\nΤο Δ.Σ, τα μέλη και οι φίλοι του συλλόγου, συγχαίρουν θερμά όλους τους αθλητές του ΝΟ Καλύμνου και την προπονήτρια - καθηγήτρια Φυσικής Αγωγής Ρηνιού Θεμελίνα , που για ακόμη μια χρονιά προσέφερε αφιλοκερδώς τις υπηρεσίες της στη ομάδα, καθώς επίσης και τους Γλυνάτση Μιχάλη και Χαντσαρίδου Νίκη για την εθελοντική τους προσφορά στα τμήματα υποδομής του συλλόγου.


Γ.Δραγασάκης: Παραδώσαμε μία Ελλάδα πολύ καλύτερη από αυτήν που βρήκαμε (Video)\nΔημοσίευση: 24 Ιανουαρίου 2020 18:25\n«Ο ΣΥΡΙΖΑ ήταν και παραμένει ένα κόμμα της ριζοσπαστικής Αριστεράς, έχοντας αναλάβει μία νέα "υποχρέωση", να εκφράζει μια ευρύτερη προοδευτική παράταξη. Το μέλλον μας είναι ένα κόμμα αριστερό, πιο δυνατό, πιο ισχυρό και ποιοτικά καλύτερο», επεσήμανε ο βουλευτής του ΣΥΡΙΖΑ\n«Ζήσαμε μία χρεοκοπία ως χώρα και η χρεοκοπία έχει υπευθύνους. Η κοινωνία αντέδρασε σε αυτό απονομιμοποιώντας το σύστημα. Το αποτέλεσμα του 2012 ήταν προϊόν αυτής της κατάρρευσης. Ο ΣΥΡΙΖΑ ήταν η δημοκρατική επιλογή της κοινωνίας. Διαχειρίστηκε μία συνθήκη κατά την οποία την πρωτοβουλία είχε ο λαός», τόνισε ο βουλευτής του ΣΥΡΙΖΑ, Γιάννης Δραγασάκης, μιλώντας χθες στην εκπομπή του ΣΚΑΪ «Αποτύπωμα».\nΟ ίδιος επεσήμανε ότι «ποτέ δεν ένιωσα ότι χάναμε τον έλεγχο της χώρας, ούτε μια στιγμή. Τα γεγονότα ήταν δραματικά αλλά ήταν εντός ενός πλαισίου. Όμως, αυτό που ζήσαμε ήταν πόλεμος. Και υπάρχει ένα θέμα εδώ, με το εγχώριο πολιτικό σύστημα, ότι αρνείται ακόμη και σήμερα ότι υπήρξε πόλεμος. Ο Αλέξης Τσίπρας κι εμείς δεν θέσαμε ποτέ θέμα εξόδου από το ευρώ. Τέθηκε ως απειλή στον κ. Βενιζέλο, νομίζω και στον κ. Σαμαρά και τέθηκε σε εμάς τον Ιούλιο του 2015 όταν είπαν "είτε συμφωνείτε είτε έξοδος". Ενδιάμεσα ο κ. Σόιμπλε είχε διαμηνύσει την προσωπική του άποψη, αλλά η κα Μέρκελ διαφωνούσε».\n«Η συζήτηση γίνεται σε μία περίοδο, 2012-2014, όταν τα Μνημόνια καταδικάζονται ακόμη και από το Ευρωπαϊκό Κοινοβούλιο, όταν αναγνωρίζεται η αποτυχία τους, όταν στην Ισπανία και στην Πορτογαλία κυοφορούνται αλλαγές. Όταν εμείς κάναμε το σχέδιό μας δεν ξέραμε αν θα ήμασταν η πρώτη χώρα που θα είχε την ευθύνη να πει ότι αυτή η πολιτική πρέπει να αλλάξει. Το σύνθημά μας ήταν "Ανατροπή στην Ελλάδα, αλλαγή στην Ευρώπη"», σημείωσε ο Γ.Δραγασάκης.\nΠαράλληλα, ο βουλευτής του ΣΥΡΙΖΑ επεσήμανε ότι «η θέση ήταν ότι σε αυτήν την Ευρώπη πρέπει να γίνουν αλλαγές οι οποίες θα αφορούσαν και εμάς. Άρα η σύλληψη ήταν, επειδή αυτή η πολιτική έχει αποτύχει, επειδή έχει καταστρέψει την Ελλάδα και επειδή υπάρχουν δυνάμεις και φωνές που ζητούν να υπάρξει αλλαγή, εμείς προσφερόμαστε ως χώρα και ως κυβέρνηση να συζητήσουμε μια νέα συμφωνία εντός του ευρώ η οποία θα εξασφάλιζε την αξιοπρέπεια του λαού μας και την επιβίωση της κοινωνίας και αυτό θα αφορούσε την Ευρώπη. Ιστορικά θεωρώ ότι αυτή η πολιτική μας θα δικαιωθεί».\n«Το πρώτο Μνημόνιο απέτυχε και κατέρρευσε υπό δραματικές συνθήκες. Το δεύτερο Μνημόνιο έρχεται μαζί με το PSI. Είμαστε η μόνη χώρα από τις μνημονιακές που έζησε χρεοκοπία. Το δεύτερο Μνημόνιο κατέστρεψε τις τράπεζες και τις οδήγησε, στην ουσία, στη χρεοκοπία, η οποία ήταν τότε συγκαλυμμένη. Το 2014 η χώρα δεν έχει ουσιαστικά Πρόγραμμα, το Μνημόνιο δεν έχει υλοποιηθεί, η πέμπτη αξιολόγηση δεν έχει ολοκληρωθεί ποτέ, δεν έχουμε πρόγραμμα χρηματοδότησης, γίνεται μία συμφωνία από εγχώριες δυνάμεις και ξένες για να παγιδευθεί η νέα κυβέρνηση σύμφωνα με την οποία γίνεται μία τεχνική παράταση της συμφωνίας ως 28 Φεβρουαρίου. Άρα η νέα κυβέρνηση που ορκίζεται 26 Ιανουαρίου θα πρέπει μέσα σε δύο εβδομάδες είτε να συμφωνήσει είτε να καταρρεύσει, αυτό ήταν το σχέδιο της "αριστερής παρένθεσης"», υπογράμμισε ο Γ.Δραγασάκης.\n«Ποιος λέει ότι θα έκλεινε το Μνημόνιο ο κ. Σαμαράς; Ποιος λέει ότι θα υπήρχε μία ευνοϊκή διευθέτηση των πραγμάτων; Όλα αυτά είναι υποθέσεις. Η πραγματικότητα είναι, μία χώρα αναξιόπιστη στην Ευρώπη, με αμφιβολίες αν θα πρέπει να μείνει ή όχι στο ευρώ, μια κοινωνία σε κατάσταση αποσύνθεσης, χωρίς Πρόγραμμα, χωρίς τίποτα.\n» Το 2015 είναι ένα ιστορικό γεγονός. Η άποψή μου είναι ότι δεν μπορούσε τότε ο ΣΥΡΙΖΑ να αναλάβει την ευθύνη για να υπάρξει η συνέχιση της κυβέρνησης Σαμαρά όταν είχε απονομιμοποιηθεί στην κοινωνία, θα ήταν μία «προδοσία» απέναντι στο λαϊκό κίνημα. Μιλώντας περί ετοιμότητας, πάντως, βλέποντας και τώρα τα πράγματα, τον κ. Μητσοτάκη να έρχεται και να μην ξέρει καλά τι γίνεται στο Ελληνικό και πού οφείλονται οι καθυστερήσεις, όταν έρχεται ο κ. Μητσοτάκης και δεν είναι ενήμερος για το τι γίνεται στο προσφυγικό τολμώ να σας πω ότι η προετοιμασία που κάναμε εμείς τότε ήταν μίλια μπροστά. Τέτοια προετοιμασία αμφιβάλλω αν είχε γίνει από άλλο κόμμα. Ήταν όμως τόσο ρευστά τα δεδομένα που δεν μπορούσες να είχες προετοιμαστεί για όλα τα ενδεχόμενα. Καταλήξαμε ότι τα σενάρια είναι άπειρα και το μόνο που μπορούσαμε να πούμε ήταν να κυβερνήσουμε με τρόπο που να δείξουμε ότι κάναμε ό,τι περνούσε από το χέρι μας. Και το κάναμε και το δείξαμε και πέντε χρόνια μετά εγώ ακόμα περιμένω να ακούσω σαφή εναλλακτική που να μπορούσε να αποδώσει.\n» Αυτό που με εξέπληξε δυσάρεστα για τον Γιάνη Βαρουφάκη ήταν το «μετά», όταν διάβασα ότι από τον Ιούνιο του 2015 έγραφε σενάρια για να γυριστεί ταινία.\n» Είχε επιβληθεί καραντίνα σε βάρος της Ελλάδας το 2015. Το καλοκαίρι του 2014 πήρε την πρωτοβουλία ο Γερμανός σοσιαλδημοκράτης τότε υπουργός Εργασίας Άσμουσεν και οργάνωσε μία συνάντηση αρχίζοντας έναν διάλογο, κόπηκε από υψηλά κλιμάκια. Άρα ο πόλεμος είχε προετοιμαστεί απ’ έξω, όχι γιατί μας μισούσαν αλλά γιατί φοβούνταν το ντόμινο, υπό το σκεπτικό «αν δώσουμε κάτι στην Ελλάδα αυτό θα ενθαρρύνει προοδευτικά κινήματα σε άλλες χώρες».\n» Ως τον Μάιο του 2015 σημειώθηκε ένα παιχνίδι κόπωσης. Είχαν στρατηγική, σε συνεργασία και με εγχώριες δυνάμεις, είτε να πέσει η κυβέρνηση από δημοσιονομική ασφυξία είτε να υποχρεωθεί σε πλήρη παράδοση.\n» Στις κρίσιμες στιγμές η ΕΚΤ και ο κ. Ντράγκι μας βοήθησαν. Πήραμε το μήνυμα ότι αν μία μη ευρωπαϊκή χώρα αγοράσει ελληνικά ομόλογα, θα σας δώσουμε κι εμείς. Χωρίς να έχουμε αυταπάτες θέλαμε να εξαντλήσουμε τα περιθώρια.\n» Το κόμμα του ΣΥΡΙΖΑ, με συνέδριό του τάχθηκε κατά της εξόδου από το ευρώ, άρα είχαμε μία εντολή τόσο από το κόμμα όσο και από το λαό. Είχαμε στο κόμμα μία πλειοψηφία που ήταν πιο «θορυβώδης» και ήθελε έξοδο από το ευρώ. Από την αρχή θέλαμε συμφωνία, από τον Απρίλιο και μετά ο στόχος ήταν μια καλή συμφωνία που να μπορέσουμε είτε να την υλοποιήσουμε είτε αν βλέπαμε ότι χρειαζόμασταν περαιτέρω πολιτική νομιμοποίηση να απευθυνθούμε στο λαό. Πήραμε μία συμφωνία που ήταν τόσο κακή που δεν μπορούσαμε να υλοποιήσουμε.\n» Κερδίσαμε 20 δισ. Η συμφωνία που μπήκε στο δημοψήφισμα προέβλεπε περισσότερη λιτότητα από αυτή που υλοποιήσαμε. Δεύτερον, η συμφωνία που τέθηκε στο δημοψήφισμα δεν είχε χρηματοδότηση, ήταν μία κατάσταση μη διαχειρίσιμη.\n» Θα μπορούσε να είναι και πιο σοβαρός σχετικά με το «κόστος της διαπραγμάτευσης» ο κ. Ρέγκλινγκ. Όλο αυτό το έβγαλε ο κ. Στουρνάρας, είναι αυθαίρετο.\n» Αυτό που έγινε το 2015 ήταν ότι μια μικρή χώρα, μια Ελλάδα-Δαυίδ, διαλυμένη οικονομικά, με μια κυβέρνηση που εξέλεξε ο λαός, προσπαθεί να υπερασπιστεί τα συμφέροντά της και την αξιοπρέπειά της. Απέναντί της είναι ένας Γολιάθ, ο οποίος για δικούς του λόγους, πολιτικούς, οικονομικούς λέει «όχι» και ότι «θα πρέπει κι εσύ να υπακούσεις τη γραμμή της ενιαίας λιτότητας». Και στο μέλλον δεν αποκλείω η Ελλάδα να παλεύει απέναντι σε έναν νέο Γολιάθ.\n» Εγώ προσωπικά δεν δέχομαι τη λέξη "αυταπάτη" για το 2015, δεν το βίωσα έτσι. Είχαμε ένα σχέδιο, ξέραμε ότι τα όρια της πολιτικής μας ήταν δύο: Το εσωτερικό και το εξωτερικό. Ξεκινήσαμε ένα εγχείρημα το οποίο απαιτούσε αλλαγές στην Ευρώπη, άρα συμμαχίες και άλλα παράλληλα αντίστοιχα εγχειρήματα, κάτι που δεν υπήρξε.\n» Πρέπει να ενισχύεις τις προσδοκίες του κόσμου, αλλά να δείχνεις τις προϋποθέσεις υλοποίησής τους. Οι προσδοκίες αναπτύχθηκαν από τον ίδιο τον κόσμο, εμείς τις υιοθετήσαμε και τις ενισχύαμε, ίσως θα έπρεπε να ήταν πιο ευκρινείς οι προϋποθέσεις που χρειάζονταν.\n» Δεν επενδύσαμε σε μπλόφα. Όλα αυτά αν ίσχυαν θα ίσχυαν πριν από το «ό,τι χρειαστεί» του Ντράγκι το 2012. Τότε πάρθηκαν κάποια μέτρα που αφόπλιζαν όποιον θα προσπαθούσε να παίξει αυτό το παιχνίδι. Το θέμα της εξόδου από το ευρώ, τελικά, δε θεωρώ ότι ίσχυε ως πραγματικό διότι η πίεση που μας ασκούσε η αβεβαιότητα πετύχαινε το στόχο της. Εκτός κι αν είχαν άλλους λόγους, π.χ. να δομηθεί μία μικρότερη Ευρώπη κ.λπ. Είναι μικρότητα η ιστορία περί «κωλοτούμπας». Ο Αλέξης Τσίπρας από την αρχή ήθελε μία συμφωνία μέσα στο ευρώ, στο δημοψήφισμα δεν έθεσε δίλημμα μέσα ή έξω από το ευρώ ήταν αν δέχεστε ή όχι αυτή τη συμφωνία.\n» Πριν πάρουμε τη διακυβέρνηση είχαμε Επιτροπή Προγράμματος, είχαμε μιλήσει με όλους τους ξένους που ήταν υπέρ της εξόδου από το ευρώ. Κανείς δε μου έδωσε πειστική εναλλακτική απάντηση. Στον ιστορικό χρόνο της περιόδου που συζητάμε δεν υπήρχε θέμα εξόδου από το ευρώ, ούτε ως θετική διέξοδος ούτε ως εκβιασμός ούτε ως απειλή. Η απειλή ήταν από τον κ. Σόιμπλε.\n» Όταν αναλάβαμε είχαμε ένα όραμα για τη χώρα: Να βγει από τα μνημόνια, να μην έχει επιτροπεία, να αρχίσουμε παραγωγική ανασυγκρότηση και να κάνουμε μία βιώσιμη Ελλάδα. Τον πυρήνα των στόχων αυτών, με τον τρόπο αυτόν, όχι με τον ευθύ που θα θέλαμε, τον πετύχαμε. Παραδώσαμε μία Ελλάδα πολύ καλύτερη απ’ ότι την βρήκαμε. Βγήκαμε από τα μνημόνια χωρίς πιστοληπτική γραμμή, χωρίς «ουρές», χωρίς άδεια ταμεία αλλά με ένα ισχυρό απόθεμα και μια χώρα-παράγοντα σταθερότητας στην περιοχή, όπως λένε οι ξένοι ηγέτες.\n» Το Πρόγραμμα που εφαρμόσαμε εμείς ήταν πολύ ηπιότερο και είχε και έντονη αναπτυξιακή διάσταση και γι’ αυτό μπήκαμε σε ανοδική τροχιά. Πολλά, όμως, από τα μέτρα που πήραμε δημιούργησαν ρήγματα στο κοινωνικό μπλοκ που μας έφερε στην εξουσία. Υπήρξαν αδυναμίες και λάθη, δεν είχαμε τη δυνατότητα να ανοίξουμε πολλά μέτωπα, διαμορφώθηκε ένα αντι-ΣΥΡΙΖΑ μέτωπο. Το υπόβαθρο της ήττας μας ήταν ότι η κοινωνική συμμαχία που μας έφερε στην κυβέρνηση κλονίστηκε. Με ψυχραιμία και ηρεμία, συνομιλώντας με τον κόσμο, εμείς θα χτίσουμε μια ακόμη πιο ευρεία κοινωνική πλειοψηφία.\n» Ο ΣΥΡΙΖΑ ήταν και παραμένει ένα κόμμα της ριζοσπαστικής Αριστεράς, έχοντας αναλάβει μία νέα "υποχρέωση", να εκφράζει μια ευρύτερη προοδευτική παράταξη. Το μέλλον μας είναι ένα κόμμα αριστερό, πιο δυνατό, πιο ισχυρό και ποιοτικά καλύτερο, το οποίο θα έχει συμμάχους, συνεργασίες και πρωτοβουλίες.\n» Ο κόσμος που έρχεται τώρα στον ΣΥΡΙΖΑ ψάχνει την Αριστερά, δε θέλει ένα νέο ΠΑΣΟΚ. Ζούμε μια ανασυγκρότηση της κοινωνικής μας βάσης. Το επιχειρούμε αυτό σε μια συνθήκη με κρίση των κομμάτων, με κρίση της συλλογικότητας. Αυτό που πάμε να κάνουμε είναι το άνοιγμα ενός νέου δρόμου για τη Δημοκρατία.\n» Είναι λογικό να υπάρχει σκεπτικισμός για τα ελληνοτουρκικά γιατί ζούμε σε μία περιοχή εντάσεων, έχουμε έναν ιστορικό με τον γείτονά μας. Όμως πρέπει να υπάρξει αυτοσυγκράτηση και από τους διαμορφωτές κοινής γνώμης ώστε να μην υπάρξει κάποιος πανικός. Υπάρχουν και θετικά στα εξωτερικά θέματα, όπως το ότι δεν έχουμε πρόβλημα με τα βόρεια σύνορά μας. Παρά την κρίση που περάσαμε η Ελλάδα απέκτησε κύρος και έγινε παράγοντας σταθερότητας στην ευρύτερη περιοχή. Είναι κάτι που πιστώνεται στην προηγούμενη κυβέρνηση και στον Αλέξη Τσίπρα, ελπίζω αυτό να μη διαταραχθεί.\n» Ζούμε μία ιστορική στιγμή μεγάλων ανακατατάξεων διεθνώς -δεν είναι μόνο η Τουρκία-, ζούμε σε μία περιοχή όπου αυτές οι ανακατατάξεις παίρνουν τη μορφή γεωπολιτικών εντάσεων και συγκρούσεων, άρα χρειάζεται σταθερή στρατηγική, ψύχραιμη αντιμετώπιση και να μην είμαστε δεδομένοι από πριν για κανέναν.\n» Στρατηγικές διαφορές μεταξύ των κομμάτων υπάρχουν, άλλο να θέλεις να είσαι μια περίκλειστη χώρα, που θεωρείς ότι οι πάντες είναι αντίπαλοι και εχθροί και άλλο να ακολουθείς μία πολυδιάστατη πολιτική στην οποία δημιουργείς συμμάχους, κλείνεις μέτωπα, μιλάς με όλους, επιδιώκεις με όλους σχέσεις και δεν είσαι δεδομένος για κανέναν.\n» Για την εξωτερική πολιτική ο ΣΥΡΙΖΑ έχει τη δική του πολιτική γραμμή και με αυτή θα πορευτεί. Οι Πρέσπες είναι μια συμφωνία που τιμούμε ως χώρα και το ίδιο πρέπει να κάνουν και οι γείτονες. Εφόσον συμφωνούμε ότι τα Βαλκάνια είναι ο χώρος μας και πρέπει να δουλέψουμε ενεργητικά για μια Βαλκανική Συνανάπτυξη και ότι η Τουρκία είναι ο γείτονάς μας και δεν μπορούμε να τον αλλάξουμε και πρέπει να αναζητούμε διαρκώς γέφυρες και τρόπους συνεννόησης στη βάση της υπεράσπισης των κυριαρχικών μας δικαιωμάτων, αυτή η γραμμή είναι μια βάση ευρύτερης συναίνεσης».\nσυριζα γιαννης δραγασακης


Εισαγωγή στη UML : CaptainBook.gr - Το πιο ενημερωμένο ηλεκτρονικό βιβλιοπωλείο.\n(Συνοπτικός οδηγός της πρότυπης γλώσσας μοντελοποίησης αντικειμένων)\nΣημείωση: Πρόλογος: Cris Kobryn, Graby Booch, Ivar Jacobson, James Rumbaugh.\nΆλλα πρόσωπα: Γιώργος Κακαρόντζας (Μεταφραστής)\nISBN (10ψήφιο): 960-209-957-7\nΟ Martin Fowler είναι επιστημονικός υπεύθυνος της «ThoughtWorks», μιας εταιρείας που αναπτύσσει και παραδίδει λογισμικό σε μεγάλες επιχειρήσεις. Εφαρμόζει τις αντικειμενοστρεφείς τεχνικές στην ανάπτυξη μεγάλων επιχειρηματικών εφαρμογών εδώ και μία δεκαετία. Είναι γνωστή η ενασχόλησή του με τα μοτίβα (patterns), τη UML, την ανακαίνιση (refactoring), και τις ευέλικτες διαδικασίες ανάπτυξης.